
Evdokiya SOROÇANU (POPOVİÇ) 

îlologiya bilgilerindâ doktor, Moldova Devlet Universitetinda doçent, Kultu- 
/ ra Mirası înstitutu "Gagauz etnologiya" bölümündâ (Moldova Bilim Akade- 
miyası) üüsek bilim zaametcisi. 

Duudu Valkaneş kasabasında. Başardı Bulgariyada Kliment Ohridski adına Sofiya 
Universitetini (bulgar filologiyası) hem Kişinöv Devlet Universitetini (rus filologiyası). 

1995 y. Slav hem Balkan Aaraştırmaları İnstitutunda (Rusiya Bilim Akademiyası) 
kazandı diserta(iyayı "Bulgar kalendar adetlerinin terminologiyası gagauz terminologi- 
yasınnan karşılaştırmada (Besarabiyadakı bulgar hem gagauz dialektleri materiallarına 
görâ)”. Yazdı 80-dân zeedâ aaraştırma hem bilim statyası, angıları basıldı diil sade Mol- 
dovada, ama başka devletlerdâ dâ - Rusiyada, Bulgariyada, Turkiyada, Kazahstanda, Po- 
loniyada. Aaraştırmaların tematikası cok çeşitli: "Besarabiyadakı bulgar hem gagauz ka¬ 
lendar adetlerinin terminologiyası”, "Gagauz kalendar adetlerinin simvolikası", "Gaga¬ 
uz, bulgar hem moldovan kalendar adetlerindâ balkan elementleri”, "Gagauz dilinin kö¬ 
keni hem gramatika yapısı”, "Gagauz dilinin dialektleri”, "Gagauz dilindâ lingvistika ter- 
minologiyasının kurulması hem gelişmesi”, "Gagauzlarda düün adetlerinin terminneri 
hem simvol maanaları", "Gagauzların düün kolaçları”, "Gagauz, bulgar hem romın folklo¬ 
runda Nastradin Hoca fıkraları" h. b. Faydalı sözlükleri hazırladı: "Lingvistika terminne¬ 
ri danışma sözlüü: gagauzça-rusça-romınca/PyccKO-raray3CKO-pyMbiHCKHH c/ıoBapb- 
cnpaBOHHHK /ıHHrBHCTHHecKHX TepMHHOB/Dic(ionar-indrumar de termeni lingvistici: 
roman-rus-gâgâuz (ortak avtor: dr. T. Şarşov); Pchhhk Ha ö^rapcKaTa ,/iHHrBHCTHHHa 
TepMHHO/IOrHH C pyCKH H pyMlıHCKH C'bOTBeTCTBHu/PyCCKO-ÖO/irapCKO-pyMblHCKHH 
c^ıoBapb-cnpaBOHHHK /!HHrBncTHHecKHX TepMHHOB/Dic(ionar-indreptar de termeni 
lingvistici roman-rus-bulgar (ortak avtorlar: dr. Paslari M., dr. T. Şarşov). 

Evdokiya SOROÇANU, 
dot, dr. Moldova Bilim Akademiyasında 


GAGAUZLARIN KALENDARADETLERİ 

KIŞ YORTULARI 

Gagauzlarda sayıler, ani kış çekeder Ay Dimitri günündün, Kasımdan sora, açan 
biterlâr çiftçilik işleri: kırlardan toplanmış bereket, güzlüklerin ekilmesi bitmiş, koyun 
sürüleri kışlıklara kapanmış, çobannarlan ödeşilmiş. 

İlk kış yortusu: Ay Andrey, Andrey (30.11/13.12) - Kong., Valk., Çeşm.; Andrey 
günü - Kirş., Baur., Beşg., Cal. Onun adet sıralarının maanasında var fena kuvetlerâ karşı 
korunmak magiyası. Bu gündâ herbir ayledâ yaparmışlar ritual imeesi ( koliva ) - yıl 
olsun bereketli deyni, booday evdân çıkarırlarmışlar - ev işleri islaâ gitsin (Kong.,Kotl.). 

Kimi erlerdâ, giinnükleyip booday hem papşoy tenesi, verârmişlâr onnarı ev 
kuşlarına (Valk., Baur.). Bu gündâ ayırı önem verilârmiş sarmısaa. İnamlarmış, ani o var 
nasıl korusun insanı hem hayvannarı hastalıklardan hem fena kuvetlerdân. Bu neetlân 
insannar sarmısaklarmışlar annılarım, ellerini, pençereleri, kaplılarda, tokatlarda 
sarmısaklan yazarmışlar stavroz - ani evdân yırak koolamaa satanayı (Kirş.), şeytannarı 
("şeytan evdân yırak olsun, içeri girmesin”) - Baur. Hep bu neetlân Kirsovada evin eşiinâ 
avşamdan saçarmışlar darı. İnanarmışlar, ani satana sabaaya kadar etiştirâmeyecek 
tenâ-tenâ toplamaa darıyı da ev içinâ girâmeyecek. 

Ay Andreyâ karşı bir kızın evindâ toplanarmışlar gençlâr "sarmısak (usturoy - 
rom.) beklemaa” adetini tamannamaa deyni, onuştan bu geceyâ denilârmiş Sarım¬ 
sak gecesi - Çeşm. Herbir kız getirârmiş bir baş sarmısak, koyarmış onu çanaa, angı- 
sını "beklârmişlâr” yaşlı karılar (Kong., Kotl., Çeşm.). Valkaneştâ kızlar dizârmişlâr sar- 
mısaa lampamn şişesinâ, o lampa lââzımmış yansın bütün gecâ adet sofrasının üstündâ. 
Sofraya kızlar getirârmişlâr un, fasülâ, papşoy, mercimek, kartofi, turşu laana hem 
başka imâk. Büüklâr yaparmışlar adet ekmeeni [çörek], mancaları, gençlâr dâ bu va¬ 
kit şennenârmişlâr. Kongaz küüyündâ adet sofrasına taa oturmadıynan kızlar yapar¬ 
mışlar perdanka, onnar orada gergef işlârmişlâr, örârmişlâr, yapaa didârmişlâr, ya- 
paa işlârmilâr. Adet sofrasına oturarmışlar hepsi gençlâr: kızlar da, çocuklar da. Beşgöz 
küüyündâ sofraya oturarmışlar sade karılar hem kızlar. Kızlar yortudan alarmışlar evâ 
"beklenilmiş" sarmısaa, ekârmişlâr onu bir çiçek çerepinâ da çıktıma görâ bakarmışlar, 
nesoy kısmet bekleer onnarı (Beşg.). Bu yortuda sarmısaklan varmış türlü fal çekmek¬ 
leri. Deyelim, Kongazda, Çeşmâküüdâ kızlar koyarmışlar bir filcan suya birkaç sarım¬ 
sak dişi, herbir diş nışannıymış belli çocaa, sabaalen dâ bakarmışlar, büümiiş mü eşil fi¬ 
liz - filiz salverân sarmısak dişi gösterârmiş, anğı çocaa kız evlenecek. 

Kırım ayında çok adet hem adet sıraları var. Gagauz küülerindâ hererdâ tutarmışlar 
Ay Varvara yortusunu (04.12/17.12): Ay Varvara, Varvara - Kong., Valk., Beşg.; Varvara 
günü - Kaz., Çad., Kirş., Tom., Baur., Kotl.; Ay Varvara günü - Valk., Kong.; Sveti Varvara 

- Valk., Kotl. 0 günü çorbacıykalar pişirârmişlâr adet çörââ, onun üstünü ballarmışlar 
da iileştirârmişlâr komuşulara, senselelerinâ uşakların saalıı için - hastalanmasınnar 
kızamaklan hem çıkarmasınnar çiçek ( ballı çörek - Valk., Çeşm.; ballı pita - Kong., 
Kirş., Tom., Kaz., Baur., Kotl.). Pitayı yaparmışlar çörek hamurundan - aniki hastalık 
geçsin taa çabuk hem kolay (Valk., Kirş., Kong., Tom.); onu saplarmışlar furkuliÇaylan, 
nicâ hamurlu ekmââ, aniki uşaan tenindâ kalmasın çiçek izi. Hep bunun için o günü 
yasakmış kullanmaa iinâ, sivri hem keskin iş (Kong.). Gagauzların aklında kalmış bir 
legenda, ki pitayı lââzımmış ballamaa, ani anmaa Ay Varvarayı, angısının bobası kesmiş 
kızının kafasını deyni hristiyannn kabletmiş (Beşg.). Halk inanışlarına görâ, Ay Varvara 
yardım eder korumaa uşakları hastalıklardan. Ona hatır gütmââ deyni, çorbacıykalar 
koyarmışlar pitayı ev saçaanın altına. 

Ay Varvara güniinnân sıkı baalı onun ardına gidân iki yortu - Ay Sava günü hem 
Ay Nikola günü. Hererdâ bu günnâr sayılarmışlar yortu günneri hem bu günnerdâ iş 
yapılmazmış - yasakmış giisileri yıkamaa, kireçlemââ, suamaa. 

Ay Nikola günü (06.12/19.12): Ay Nikola - Valk., Kong., Çeşm.; Nikola -Valk., Kong., 
Tom.; Nükola günü - Kong.; Nikul günü - Kirş.; Ay Nükola günü - Valk.; Sveti Nikulay, 
Nikulay günü - Çad., Baur., Beşal., Kirş.; Sveti Nikulay günü - Baur. gagauzlarda tutuler 
nicâ bir adam yortusu. Adamnar toplanarmışlar onnarda, kimin adıymış Nikola, da 
şamataylan kirazlanarmışlar (Kong., Valk., Çeşm., Tom., Kaz.). Herbir evdâ o günü adetâ 
görâ yaparmışlar balık imekleri: balık paçası, balık bulgurlan. Bu imeklâr sayılarmış Ay 
Nikolaya kurban - balık kurbanı. Ay Nikolaya karşı Valkaneştâ evelki vakıtta delikannı 
çocuklar, giiyinip karı rubasına hem bulaştırıp suratlarını kurumnan, gezârmişlâr evdân- 
evâ. Girip kapu önünâ, urarmışlar pençereyâ hem çalarmışlar: 


Hay, Kadınım, hay, 

Geliriz, ölürüz, 

Bela başınıza oluruz... 

Valkaneş,1986 y., Köse Elena, 68 yaşında. 

Onnarı çaararmışlar içeri, ikram edârmişlâr şarap. Karı rubasına giiyimni çocukların 
evâ gelmesi sayılarmış ii bir nişan, 1Kadın gecesi dâ sayılarmış kısmetli. Halkta var bir 
söleyiş: “Aman, mari, ne kısmetliymiş bu insan, sansın Kadın gecesi duumuş". 

Kış yortuları arasında meraklı hem önemni İgnatgünü (20.12/02.01) - İgnajden 
- Kong., Valk., Çad., Baur., Cal., Tom., Çeşm.; İgnajdi günü - Valk., Çeşm.; İgnajden 
günü - Kong., Beşal., Baur., Tom., Kaz.; İgnatgünü (Kirş.); Taukyortusu - Valk., Beşal., 
Kotl., Kaz.; Taukların günü - Baur.; Domuzların günü - Beşg., Tom. O sıkı baalı öbür 
kış yortularına - Koladaya, Eni Yıla, Yordan gününâ. İgnajdendân başleer hazırlanmak 
Kolada yortularına: adetçâ Kolada domuzunu kesmâk, koladacılar başını seçmâk, 
annaşmak, anğı Kolada sürüsü anğı maaledâ gezecek, Kolada türkülerini iiürenmâk h. 
b. Yortunun maanası açer onun çiftçilik temelini. Bu gündâ yapılan adetlâr hem adet 
ritualları taşıyerlar paklanmak hem korunmak funk(iyasını, onnar doorulu saalamaa 
ev kuşlarının hem hayvannarının zeedelenmesini. Halk inanışlarına görâ, İgnajden - 
kuşçuluk yortusudur, bu günün adet rituallarının maanası - ilerletmââ ev kuşlarının 





















tamızhını. Halkta Ignatgünıinâ çok erdâ deerlâr Taukyortusu (Valk., Beşal., Kotl., Kaz.), 
Tauklarm günü - Baur. İgnat günündâ önemni er kapleer ekmek imâk, sofraya toplaner 
bütün ayla (İgnajden gününün ekmek imeesinin yazdırmasını bakın aşaada). Herbir 
evda o günü patladarmışlar papşoy (kauk, mısır) da verârmişlâr komuşu uşaklara. 

Herbir küüdâ varmış ilk musaafir günü. 0 ilk geleni - kloçkayı (poleznik - Kong.) 
karşılarmışlar laflarlan: "Mari, sân kloçka, ya otur köşedâ, da bizim dâ kloçka islââ 
piliçleri çıkarsın” (Kong.). Musaafiri oturdarmışlar kapu ardında köşeyâ saman üstünâ. 
0 oturarmış, kıvradıp altına ayaklarını, sansın kloçka yımırtalarda (imita(iya magiyası). 
Elinâ verârmişlâr bir çanak ikramnan: kaurulmuş papşoy (kauk), fasülâ, kabaklı pidâ, 
kiraz edârmişlâr şarap (Kong.). Valkaneştâ ilk musaafir getirârmiş booday. Girdiynân 
içeri, o saçarmış onu erâ, seslân dâ çaararmış taukları, sansın tauk doyurer. Sora 
musaafiri oturdarmışlar sofraya da bol-bol ikram edârmişlâr. İlk musaafiri kimi kerâ 
maasuz avşamdan çaararmışlar, eer bıldır onun gelişi getirdiysâ evâ kısmet hem bolluk. 
Sayılarmış, ani evâ ilk gelân karıysa, piliçlâr olacek tauk, adamsa - taa çok olacek horoz. 
Gagauzlarda ilk musaafir sayılarmış yabancı insan: ya razgelâ birisi, ya maasuz çaarılmış. 

İgnajden günündâ hiç olmazmış iş yapmaa. Hepsi, haliz karılar, savaşanmışlar 
işlâmemââ, ani başına bela gelmesin. Varmış başka yasaklamalar da: verilmârmiş ödünç 
para hem bişey çıkarılmazmış içerdân, aniki tauklar gezmesinnâr aalemin aullarında 
hem islââ yımırtlasınnar; sayılarmış, ani diil islââ musaafir gitmââ - "çıkarmamaa 
auldan” bereketi deyni. 

Bu günnân baalı türlü inanışlar hem fal çekmeklâr: domuzun çenesindân bir kemii 
sıbıtmarmışlar, inanarak, ani onunnan var nasıl ilaçlamaa şişleri (ilaçlamak magiyası) 
- Kaz.; Kolada domuzunun dalaandan annarmışlar, nicâ hava olacek eni yılda - Kong., 
Valk., Kaz. 

Kış kalendar yortularının en önemni vakıdı Kolada karşısından Ay Yordana kadar. 
Hererdâ bu günnâr sayılarmışlar yortu günneri, iş yapılmanmış. Kolada hem Eni Yıl adet 
sıralarının çoyu uyerlar, onuştan, yakışıklı olsun deyni, belli edecez bu yortuların temel 
komponentlerini: 1. Adet sofrası; 2. Adetçâ evdân-evâ gezmâk; 3. Fal çekmeklâr. 


1. ADET SOFRASI 

Adet sofrasının magiya maanası baalı hep o funkfiyaya, nicâ dâ başka kalendar 
adetlerinin funkçiyaları: kaavilemââ aylenin selemetini, zeedelemââ topraan hen 
hayvannarın bereketini. Kış yortuları vakıdında adet sofrası kurularmış üç kerâ - İgnat 
gününâ, Koladaya hem Eni Yıla karşı. Hepsi üçü dâ sofralar günnüklenârmiş, kimi 
küülerdâ günnüklenârmiş diil sade adet imekleri, ama hepsi evdeki kişilâr dâ, angıları 
toplananmışlar avşam ekmeenâ (Kong., Tom., Baur.). Bu işi taa sık yaparmış ayledâ en 
ihtâr adam. 

İgnajden hem Kolada imekleri karşılaştırılanmışlar Eni Yıl imeklerinâ: oruç 
imekleri hem yaalı. Adet mancalarını koyarmışlar alçak üç ayaklı sofraya. Çorbacıykalar 
savaşarmışlar koymaa sofraya hepsini, ne var evdâ, sofrada lââzımmış olsun dokuz 
türlü imâk (Valk.). Mutlak lââzımmış olsun adet ekmââ hem koliva - kaynadılmış 









tatlı ilkyaz boodayı. Magiya maanası varmış o imeklerdâ, angıları diilmişlâr tek, ama 
angıların varmış çokluk kategoriyası: ceviz, baklalar (bakla, fasülâ, mercimek h. b.). 
Halk inanışlarına görâ, onnar lââzımmış zeedelesin bereketi, sayıler, aylenin varilini. 
Valkaneştâ İgnajdendâ boodaylan bir çanak içinâ koyarmışlar bir filcan bal, yakarmışlar 
bir mum hem tenelâr üstünâ koyarmışlar okadar ceviz, kaç kişi var ayledâ, herkezi 
tutarmış aklisında kendikisini. Yordan günündâ cevizleri kırarmışlar, da kimin cevizi 
çıkarmış bozuk, onun için bu sayılarmış kötü nişan. 0 boodayı katarmışlar ekilecek 
toomnara, daadarmışlar evdeki kuşlara - aniki hastalanmasınnar. İmektân sora ev 
içindâ yaştan en büük insan imeklârlân sofrayı hem sofranın altına döşedilmiş otlan 
bilâ çekârmiş içerin bir köşesinâ da brakarmış orada sabaaya kadar. Bu adet yapımı 
benzeer sofra sürümesinâ, angısı biliner Üülen-Duu hem Üülen-Batı Bulgariyada (bak 
BaKape^cKH, 1935, 452) hem dâ Üülen Serbiyada (Tojictoh, 1984, 15-16). Kazayak 
küüyündâ günnüklemektân sora yaparmışlar ekmek kırmak ritualını. Ayla başı kırarmış 
başı üstünda kolacı - aniki yaza (ileriyâ) başaklar dolu olsun. Kolacın bir parçasını 
daadarmışlar evdekilerinâ, bir parçasını da brakarmışlar ertesi günâ taukları doyurmaa. 
Booday hem papşoy tenelerinnan çanaa günnüklemektân sora kaldırarmışlar soba 
setinâ - ekmeklâr üüsek olsun deyni - da tutarmışlar Eni Yıla kadar. Hayvannarı hem 
kuşları adetçâ doyurmak ritualında küülerâ görâ varmış ayırıntılar. Deyelim, Valkaneştâ 
adet çörâân bir parçasını iyârmişlâr evdekileri, öbür payını da verârmişlâr hayvannara, 
kolivayı da idirârmişlâr kuşlara. Kongazda aylenin herbir kişisi kırarmış adet pitasından 
bir parça da koyarmış onu kolivaylan çanaa, sabaalen o çanaan içindekisini verârmişlâr 
hayvannara hem kuşlara - zeedelensinnâr deyni. Taukları doyurarmışlar erdâ çizili bir 
çevredâ (Kirş.) eki bir fıçı çemberindâ (Kaz.), inanarak, ani bu çevrenin magiya kuvedi 
beterinâ tauklar gezmeyeceklâr yabancı aullarda. 

Kolada gagauzlarda sayıler aylâ yortusu. Eski adetâ görâ, Koladaya karşı bütün 
aylâ, yakın senselelâr toplanarmışlar yortu sofrasına. Adet imekleri geneldâ hep oymuş, 
nicâ İgnat günündâ. İnananmışlar, ani sofrada imeklâr bolsa, ozaman o yılın bereket tâ 
olacek, hayvannar da zeedelenecek, ayledâ dâ selemet olacek. 

Koladaya karşı genâ kaynadarmışlar koliva hem çok adet kolacı yaparmışlar 
(pişirârmişlâr). Funkçiyalarına görâ Kolada ekmekleri var üç türlü: 1) pomanalık, 2) 
yortu kolacı (kansız kurban), 3) koladacılara (büüklerâhem uşaklara) baaşlamaa deyni. 
İmekleri, kolaçları hem hepsini sofrada oturannarı günnüklân tütüdârmişlâr. Allaha adlı 
kolacı (onun üzündâ yazılıymış "Hristos”) ev saabisi kırarmış parça-parça da daadarmış 
evdekilerinâ. Kimâ düşârmiş en büük parça - onu eni yılda beklârmiş büük kısmet (Kirş.). 
Kongazda Koladaya karşı karılar gidârmişlâr mezarlaa, alarmışlar yanına pomana kolacı 
da verârmişlâr onnarı insana, ikram edârmişlâr şarap - raametli senselelerinin canı için. 

Eni Yıl sofrası yaalıymış. Domuz etindân yaparmışlar türlü imeklâr: paça, kaurma, 
çeşitli ev sucuu, katlet, sarma h. b. Koladacılar için pişirârmişlâr kolaç, survakicilâr için 
- kovrik, pitiçka (Kong.). Fırında pişirârmişlâr pida (pita - Kotl., kurma - Tom., Kaz., 
plaçinta - Cal., pıısür pidesi - Çeşni.), kesârmişlâr dâ bakarmışlar, kimin nesoy uuru 
gidecek (bakın aşaada). Hererdâ o üç sofrada kullananmışlar sarmısak, şuan (adetçâ 
korunmak predmetleri), türlü ekin teneleri. İgnajdendân kalan booday hem papşoy 
tenelerinnân çanaa, angısını tutarmışlar üüsek bir erdâ, bölârmişlâr iki paya: birini 
verârmişlâr tauklara*öbürünü dâ katarmışlar ekmâk için hazırlanmış toomnara. 


& 






































laıataEnaı 


2. EVDAN'EVA GEZMAK RITUALLARI 

A) KOLADA GEZMAK 

Eski vakıtlarda gaguzlarda Kolada gezmâkpekyaygınmış, onda pay alarmışçokuşak, 
delikannı çocuklar, kimi erlerdâ evli adamnar da. Taa sora Kolada gezmââ başlamışlar 
sade uşaklar hem delikannı çocuklar. Kolada gezmââ hazırlanmak başlarmış Koladadan 
çok ileri. Çocuklar toplanarmışlar, aklına getirârmişlâr Kolada türkülerinin peetlerini, 
annaşarmışlar, kim anğı sürüylân gezecek. Sürülerâ deyârmişlâr çeta eki kol. Herbir 
küüdâ sürülâr toplanarmış başka türlü: Komrat hem Çadır rayonnarının küülerindâ 
(Kong., Cal., Tom., Kaz.) evli adamnarı ayırarmışlar sürü başı, üülen tarafındaki küülerdâ 
sâ (Valk., Çeşm., Kotl.) evli adamnar hem delikannı çocuklar toplanarmışlar ayın 
bölüklerâ. Koladaya karşı birkaç koladacı gidârmiş küüyün starostasına (primara) izin 
almaa Kolada gezmââ deyni. Yaparmışlar yarışmak hesabı, anğı Kolada çetesi hepsindân 
islââ hazırlanmış. Enseyân sürüyâ starosta verârmiş kolaç, para, ikram edârmiş şarap 
(Kotl.). Valkaneştâ koladacılar küü starostasınnan barabar bölârmişlâr küüyü birkaç 
maaleyâ (uçastkaya). Herbir sürü gezârmiş kendi maalesindâ. Delikannı koladacıların 
herkezi savaşarmış düşmââ o maaleyâ, nerdâ yaşarmış onun yavklusu. Geçmiş vakıtlarda, 
eer sürünün birisi geçârsâ sınırı, aralarında olarmış düüşlâr, kimi kerâ ölü dâ olarmış 
(Valk., Kong., Kaz). Çetâ toplandıktan sora koladacılar tutarmışlar bir ev (kolada evi), 
nerdâ iiürenârmişlâr kolada (Kolada türküsü). Ev saabisinnân ödeşârmişlâr kolada 
gezmektân sora kolaçlan. Kimi küülerdâ kolada türkülerini üürenârmişlâr sürü başının 
evindâ (Kaz., Tom., Çad.). 0 vakit, açan çocuklar üürenârmişlâr Kolada türkülerini, 
küüyün kızları herbir maaledâ yaparmışlar oturmak, angılarında sevârmişlâr buluşmaa 
yavklular. Koladacılar repetiçiyadan sora bütün sürüylân gidârmişlâr kızlara. Bir dernââ 
varmış nasıl girsin başka maalenin sürüsü dâ, ama kızlara girârmişlâr birâr-birâr. Bir 
sürü girârmiş, İkincisi dâ beklârmiş, sıkıştırarak ilerdekisini, taa hızlı çıksın. Çocuklar 
yamanarmışlar kızlara, annadarmışlar onnara şen istoriyalar, küü yaşamasından meraklı 
olaylar, kızlar da verârmişlâr yavklularına boncuklan dikili basmacık - sevgi hem inançlık 
nişanı; o basmacıkları vermârmişlâr doorudan yavklusuna, ama yavklusunun dostundan 
(Valk.). 

Türkülârlân, bereket hem selemet dualarınnan evdân-evâ ritual gezmesi 
başlarmış Koladaya karşı. İlkin gezârmişlâr küçük uşaklar. Küçürâk sürüylân (üç-beş 
kişi) çocucaklar gezârmişlâr auldan-aula kendi küüyündâ, kimi kerâ komuşu küülerdâ, 
çalarak türkü bulgar dilindâ. Şindiki vakıtta çalıner bulgar dilindâ "noxBa/iH ce Ct3ho- 
;ıe MaHKa” Kolada türküsünün bir parçası. Aşaada veriler Valkaneştâ hem Beşalmada 
yazılı fragmentlâr: 

Pupalilay-sa Stanu-le mayka, 

Stanu-le, mamu-le, kolade-le. 

LiÇe-li grada, Stanu-le mayka, 

Stanu-le, mamu-le, kolade-le... (Valk.). 




















r 


Pohalo li stanina mama, 

Stanite hiba nigde nama, 

Niğde nama ni v Jaregrade, 

Ni v Jaregrada ni v dali pole (Beşal.). 


Çocucakların ellerindâ sopalar, evdeki koyunnarın boynusundan çözülmüş 
trakacıklar, herbir koladacıda omuz aşırı asılı bizlan ip, angısına uşaklar geçirârmişlâr 
kolada kolaçlarım, torbalarına da koyarmışlar verilân baaşışları: kolaççık, kovrik, pranik, 
bomboni, ceviz. 

Karannık olduynan başlarmışlar gezmââ büüklâr. Kolada gezmâk so(ial funkçiyasını 
gerçeklârmiş, bir so(ial grupadan başka grupaya delikannı çocukların geçmesini 
kollarmış. Evli koladacıların çetesinâ katılan genç çocuk/delikannı rituala görâ sayılarmış 
evlenmââ hazır adam (adlamak adeti). 

Koladacılar giiyârmişlâr yortu rubalarını, şapkaları donaklıymış kiyattan, kimi 
kerâ bal mumundan yapılı çiçeklân (kitka - Valk., Kong.) yada feneflan, ellerindâ - sopa 
(Valk.), çotra (Kotl., Kaz., Cal., Tom.). Kimi küülerdâ koladacılarlan bilâ gezârmişlâr 
çalgıcılar. Adetçâ kullanarmışlar bola muzıka tertiplerini: çırtma, kaval, kemençâ, 
daul, garmoşka (Tom., Beşg., Çad.). Büük küülerdâ toplanarmış birkaç sürü, sayısı 15- 
20 kişi, kimi kerâ bir sürüdâ toplanarmış 40 kişiyâdân (Valk., Kaz.). Kongazda Kolada 
kolunun sayısı belliymiş: kol başı ( far ) hem altı koladacı. Küülerâ görâ sürüyâ girârmiş 
"izmetçilâr": “ kasir", angısı toplarmış parayı (Kaz., Tom.); " kedi", angısı mâularmış 
pençerâ aşırı, haber vererâk çorbacılara, ani geldi koladacılar, istârmiş ev saabisindân 
yaam ya da slanina, Kolada türkülerini çaldıktan sora toplarmış kolaçları (Kong.); 
"popaz", angısı okuyarmış Kolada molitvası kolacın önündâ (Kong.). Kolada sürüsündâ 
mutlak varmış sürü başı: far - Kong., Kotl., Kaz., Tom.; stannik - Valk., angısı toplarmış 
parayı, kimi küülerdâ da okuyarmış şükürlük molitvasını. Bundan başka, sölediimiz gibi, 
koladacılarlan barabar çalgıcılar gezârmişlâr. 

Yaklaşarak evâ, koladacılar çalarmışlar "kapu önü" Kolada türkülerini, taa çok 
bulgar dilindâ, ama razgeler gagauzça da (deyelim, Beşgöz küüyündâ): 

Avşamersın, bey çorbacı! 

Hey, domne Koladele! 

Hristos duudu Koladada. 

Hey, domne Koladele! 

Bütün dünnâ şafkı urdu. 

Hey, domne Koladele! 

İnsannarda inkinat oldu. 

Hey, domne Koladele! 

Saatlar tamannandı. 

Hey, domne Koladele! 

Hristos erâ duudu. 

Hey, domne Koladele! 

(MGHT, 2003,169). 

Taa sora gagauz küülerindâ peydalanmış Kolada türküleri romın dilinda dâ. 
Örnek olarak Tomay küüyündân (Cbipıj), 2007, 66) „kapu önü” Kolada türküsünü 
verelim: 

Sus, bâeri, mâi dîrmeÇ 1 , 

Vreme a sovostrîzef, 

Casasava maturaÇi-le rule 
Şi pe masa încîrca$:i-le rule, 

Ca umblâm şi colindâm 
Şi pe Domnului udâm. 


"Kapu önü” Kolada türküsündân sora danışarmışlar ev saabisinâ: "Avşamersın! 
Kabulsunuz mu musaafirlerâ? Kabulsunuz mu koladacılara?” İzin alıp, koladacılar 
girârmişlâr içeri da girişârmişlâr çalmaa Kolada türkülerini, angılarının maanası - 
ayleya kısmet hem bereket duası. Ev saabisinin istediinâ görâ, herbir evdeki kişi için 
çalınarmışlar maasuz türkülâr. 

XIX-uncu - XX-nci asirlerdâ gagauz folklorunu toplayan rus etnografı V. A. Moşkov 
nışanneer, ki gagauzlar Kolada türkülerini bulgarca kimi fonetika diişilmeklerinnân, 
bozulmaklarınnan çalarmışlar: 

Ce/tHa^H ce Cbcthm rieTap h /Jhmhthp 
C eflHa^u ce coBerBaT 
Ce^Ha^H ce uany MJiory (:) 

/fBa ahh TpH a,hh(:) 

H TpH HOI11TH. 

HyTroBapn CBeTH /jHMHTap: 

«Ah rn^e BpeMH, JiHTHy BpeMH, 

Ce nonoTauıa cac Taprocjme 
Ce uanpe coch Buape». 

HyTroBapa Cbcth rieTap: 

«Ah rHfle BpeMH, 3 hmhh BpeMH, 

Bchx aMÖapbi 3 >Ke/iTy ncbiTy, 

Ce MHX3HbI 3 pOHHy BHHy» 

(Mouikob, 1902, 3, 51). 

Şindi bulgar Kolada türkülerinin peetleri unudulmuş, angıları da taa unudulmamış, 
pek diiştirilmişlâr. Bulgarca hem romınca bozuk, diişik çalınan Kolada türkülerinin 
peetleri göstererlâr, ani gagauzların çoyu bilmâzmişlâr kullanılan dilleri. Örnek olarak 
Tomaydan birkaç Kolada türküsü bulgar dilinda verelim: 


1 Sus boieri nu mai dormip, 
Vremea e sâ vâ trezip, 

Casa sâ vâ mâturap, Lerule, 
Şi pe masâ încârcap, Lerule, 
Câ umblâm şi colindâm 
Şi pe Domnul lâudâm. 

Küçük koladacılar. Çadır-Lunga. «Gagauz köşesinin» arhivindan 
Paylaştı Alöna Vasilioglo. 

























Ud govorân doynelâr, 

Molkay, mama, dobrelâr, 

Doynelar, dobrelâr, dobre koladelâr. 

Molkay, mama, doynelar, 

Lozem serde}: dobrelâr, 

Doynelâr, dobrelâr, dobre koladelâr. 

Lozem serde} doynelâr, 

Lozem kopan dobrelâr, 

Doynelâr, dobrelâr, dobre koladelâr. 

Lozem kopan doynelâr, 

Tay zlaya zlatan dobrelâr, 

Doynelâr, dobrelâr, dobre koladelâr. 

Tay zlaya zlatan doynelâr, 

Kandili miron dobrelâr, 

Doynelâr, dobrelâr, dobre koladelâr. 

Kandili miron doynelâr, 

Kon miruya dobrelâr, 

Doynelâr, dobrelâr, dobre koladelâr. 

Kon miruya doynelâr,Ev saabiya dobrelâr, 

Doynelâr, dobrelâr, dobre koladelâr, 

Aşaadakı türküdâ bulgar tekstindâ razgeler gagauzça laflar: 

Puhaylâlâsa; numay Gergina, 

Hey, koladelâ; mey koladelâ; 

Numay Gerginay; edinay nadâ; 

Hey, koladelâ; mey koladelâ; 

Edinay nadâ; na dobu rınok; 

Hey, koladelâ; mey koladelâ; 

Na dobu rınok; altında masa; 

Hey, koladelâ; mey koladelâ; 

Altında masa; üstündâ kana; 

Hey, koladelâ; mey koladelâ. 

İhtâr insannarın anmaklarına görâ biliner, ani bulgar dilindâ Kolada türkülerinnân 
barabar çalınarmış gagauzça da türkülâr. Folklor toplayannar yazmışlar birkaç türkü 
gagauz dilindâ. Deyelim, Tomay küüyündân Kolada türküsü: 

Uyanın, çorbacılar, 

Geldi sizâ Kolada; 

Türküylân Kolada 
Geldi koladacılar; 

Geldi sizâ musaafirlâr. 

Doldurun siz sofrayı; 

Türküylân Kolada 








Geldi koladacılar; 

Baaşlayın da bir kolaç, 

Gözelleyin kolacı; 

Türküylân Kolada 
Geldi koladacılar; 

Altın-gümüş kolaçta, 

Bir da uygun kruçaylan ; 

Türküylân Kolada 
Geldi koladacılar; 

Kon miruyı Kolada, 

Ev saabiyâ Kolada; 

Türküylân Kolada 
Geldi koladacılar. 

İki gagauzça Kolada türküsü bulgar dilindâ refrennân yazmış T. Zanet (Kotlovina 
küüyü, Reni rayonu, Odesa dolayı): 

Nerdân kazandın sân bu averyayı, 

Star, Stanine, gospodine. 

Üülenâ kadar çift aktarardım. 

Star, Stanine, gospodine. 

Üülendân sora baa dikârdim, 

Star, Stanine, gospodine. 

Üülenâ kadar çift aktarardım, 

Star, Stanine, gospodine. 

Üülendân sora booday saçırdım, 

Star, Stanine, gospodine. 

Allaa verdi bereket oldu, 

Star, Stanine, gospodine. 

Bereket oldu, ambarlar doldu, 

Star, Stanine, gospodine. 

Bereket oldu, fıçılar doldu. 

Star, Stanine, gospodine. 

Te nerdân bân kazandım bu averyayı. 

Star, Stanine, gospodine. 

Kal saalcaylan: ev saabi da, 

Star, Stanine, gospodine. 

Balbokada yazılı ikinci Kolada türküsü birkaç variantta razgeler. En yaygın budur: 
Çeketmiştir, Koladi, Koladele, 

Svet Arangel, Koladi, Koladele, 

Balan beygirlen, Koladi, Koladele, 

Dünnyayı da, Koladi, Koladele}2 
Dolaşmaa da, Koladi, Koladele, 


eJbieJsib 











Karşı gelmiş, Koladi, Koladele, 

Allaha da, Koladi, Koladele, 

Allah sormuş, Koladi, Koladele, 

Nerde gezdin, Koladi, Koladele}2 
Neler gördün, Koladi, Koladele, 

Çok erde gezdim, Koladi, Koladele, 

İslââ da gördüm, Koladi, Koladele, 

Bir erde de, Koladi, Koladele, 

Pek titsi gördüm, Koladi, Koladele, 

O titside de, Koladi, Koladele, 

Tütün tütâr, Koladi, Koladele, 

O tütün de, Koladi, Koladele, 

Ateş yanıy, Koladi, Koladele, 

0 ateş te, Koladi, Koladele, 

Üç genç yanıy, Koladi, Koladele, 

İlk gençin de, Koladi, Koladele, 

Elleri yanıy, Koladi, Koladele, 

Neyçin yanıy? Koladi, Koladele, 

Bubasına, Koladi, Koladele, 

El kaldırmış, Koladi, Koladele, 

İkinci gencin, Koladi, Koladele, 

Ayakları yanıy, Koladi, Koladele, 

Neyçin yanıy? Koladi, Koladele, 

Anasına, Koladi, Koladele, 

Karşı sülemiş, Koladi, Koladele, 

Üçüncüsü, Koladi, Koladele, 

Hemetten yanıy, Koladi, Koladele, 

Neyçin yanıy? Koladi, Koladele, 

Saadıcının, Koladi, Koladele, 

Önünü geçmiş, Koladi, Koladele, 

Kal saalıcaylan, Koladi, Koladele, 

Svet Arangel, Koladi, Koladele. 

Bu Kolada türküsünün başka bir variantında bitki sıralarda meraklı diişilmeklâr 
(en büük günaa - anayı saymamaa): 

...Üçüncü genç - en bettân yaney. 

Allaa genâ sorey: 

- Neçin yaney? 

- Neçin yaney? - diy - 

- Mamusuna elinnan urmuş. 

Allaa diy ona ölâ: 

- Yansın da külleri da olmasın 

(Zanet, 2010, 352). 

Bizâdân etişti din içindekisinnân taa bir gagauzça Kolada teksti. Yazılı Valkaneştâ, 
ama biliner başka gagauz küiilerindâ dâ (Kong., Dezg.): 




Moş Kreçun-Sfınt Bâtrın 
Oturıy bir ceviz aacın altında. 

O ceviz aacın dalında 
Var bir altın sallıngaç. 

Sallıngaçta da kim oturıy? 

- İsus Hristos. 

İsus Hristos küçücük. 

- Kim onu sallıy sallıngaçta? 

- Moş Kreçun-Sfınt Bâtrın. 

Hem sallıy, hem sorıy: 

- Nezaman dünnââ bitkisi? 

İsus Hristos ona süliy: 

- Nezaman ool bobayı düyecek, kız da anayı, 
Ozaman bilâsin, ani dünnââ bitkisi. 


Bu Kolada türküsünün peydalanması gagauzlarda, elbetki, baalı moldovan 
folkloruna. Kolada türküsünün baş personajı olarak, Moş Kreçunun mifologiya süreti 
geniş yayımnı Moldovada hem Romıniyada. 

Kolada gezmesinin önemni momenti - koladacılara geldikleri için baaşış vermâk. 
Koladacılara verârmişlâr Kolada kolacı (örülü kolaç, sinida kolaç), para, kiyattan yapı¬ 
lı Kolada çiçaa.fenef, yapaa ipliktân yapılı kitka, angılarını koladacılar osaat takarmış¬ 
lar şapkalarına. 

Adetçâ sürüyü çaararmışlar içeri o evdâ, neredâ varmış delikanm kız. Burada ko- 
ladacılara verârmişlâr bir büük örülü sinida kolaç, kimi küülerdâ kolacın üstünâ koyar¬ 
mışlar slanina, domuz lokması ya da süüş tauk (Kopç.), tatlılık (Cal.). 

Kızlar hazırlarmış fene(. Kim hazırlamamış fene(, ya da vermiş az para, onnara şa¬ 
kadan sölârmişlâr türlü korkutmaklar, gülmââ almaklarlan: 

Kos-koca mitka, 

Yapmamış kitka. 

Soba ardından bakıy, 

Sümükleri da akıy. (Kong.). 

Kimi kerâ korkutmaklar çıkarmışlar aslı: koladacılar, çıkarıp, alarmışlar tokatları 
eki yaalarmışlaronnarıkatrannan. Kolada korkutmakları bilinerlârhepsindâslavânnarda 
(BuHorpaflOBa, 1982,132-135). P. Karaman, aaraştırıp Kolada yortularının negativ adet 
yapımnarını ("zulumnuk” tiplerini), göstermiş, ani onnar şaşılacak benzeşerlâr hepsi 
Üülen-Duu Evropa halklarında (fit. BHHorpa/tOBa, 1982,133). 

Koladacıları herkerâ içeri çaarmarmışlar. Pençerâ yanında Kolada türküsünü 
çaldıklarından sora evdekilerin birisi çıkararmış baaşış: kolaç, ufak para. Koladacılar 
şükür edârmişlâr kısa formulaylan, deyârmişlâr "Kalın saalceylan” da gidârmişlâr ileri. 

Koladacıların gezmesi sürtârmiş bütün gecâ. Sabaalen, açan klisedâ bitârmiş slujba, far 
sürıisünnân kızakta, türkü çalarak, uurarmışlar o evlera, neredâ avşamdan brakılmış 
toplanılan Kolada kolaçlarını. Burada toplanarmışlar kızlar, kiraz edârmişlâr şarap da, 
sürü çaldıynan birkaç hayır dua türküsü, verârmişlâr kolaçları (Kong.). Parayı hem 
kolaçları payedarmişlâr parin evindâ, herkezi alarmış kendi yavklusunun kolacını. 
Koladacıların anaları verârmişlâr o kolaçtan birâr parça komuşulara hem senselelerâ, 
göstererâk gelin olacak kızın becerikliini (Valk., Kotl.). 

Koladada üç gün gagauz küülerindâ olarmış horu (forıı), herbir maala yaparmış 
kendi horusunu. Çalgıcıları tutarmışlar parlar, ödeşârmişlâr paraylan eki Koladada 
toplanılan kolaçlan. Horuya kızlar gidârmişlâr giiyimni zarif fistannan, çemberindâ 
renkli kiyattan çiçek, koladacıların da şapkalarında takılıymış Kolada kitkası. Horuda 
gençlâr tanışarmışlar hem iilenârmişlâr. Çocuk beendii kıza yollarmış kafadarını 
sölesin, ani dostu isteer ondan kızın çiçeeni. Eer kız yollarsa çiçeeni, sayılarmış, ani o 
kayıl buluşmaa çocuklan. Ama kız pek beendiiysâ çocuu, o örârmiş ona kiyat çiçektân 
bir feneÇ 



B) ENİ YILDA GEZMEKLÂR 


Eni Yıl yortusunda var en çok adet hem ritual gezmesi. Gagauzların Eni Yıl adetlerinâ 
örülü respublikanın üülen rayonnarında yaşayan türlü halklar adetlerinin hem adet 
sıralarının elementleri. 

Eni Yıla karşı, üülendan sora 6-13 yaşında kızlar hem çocuklar gezerlâr evdân- 
evâ hem çalerlar romın dilindâ çoban kolada türküsünü "Plugornoşi". Adetin mutlak 
atributu - traka, angısını koladacılar urerlar kolada türküsünün refrenini çalarkan. 
Çorbacıykalar baaşleerlar uşaklara, nicâ Koladada, kolaççık, ceviz, bomboni, ufak para. 
Karannık olduynan, plugumoşigeziylar (Valk.), hey-hey gezerlâr (Kong., Beşg., Tom., 
Baur.) büük çocuklar. Eni Yıla karşı gezân sürülür taa teena, nekadar Koladada, ama hep 
okadar plugumoşi türküleri işidilerlâr gecâ yarısına kadar. Hey-hey gezerlâr 4-5 kişilik 
sürülür, evâ çocukları çaarmeerlar, türkülâr çalınerlar kapu önündü. Adet ritualına 
katılannarın birisi söleer teksti, öbürü baarder buayı. Bua (Kong., Çad.); buva (Baur.); 
uultu (Valk.); uuludak (Kaz.) - ölü bir muzıka tertipi, angısını yaperlar maasuz bu 
adet ritualı için. Kimi küülerdâ (deyelim, Baurçuda hem Kazayakta), buadan kaarâ, 
yaparmışlar maasuz bir alet, angısı çıtırdarmış - çıtırdak. Öbür heyheycılar herbir 
kuplettân sora urarmışlar kamçıyı hem baararmışlar "hey-hey” eki "ahou-ahou" - 
sansın güderlür öküzleri. Tomaylılar tuterlar aklilarında adetin evelki elementini: 
puluklan taligaya koşarmışlar öküzleri. Kolada gezerâk, "çiftçi” çekârmiş kaarda 
ilk çiziyi, "haydayıcılar”, baararak "hey-hey”, haydarmışlar öküzleri. Şindiki vakıtta 
puluklan artık gezmeerlâr, ama kamçı, bua hem traka kalerlar "Plugumoşi" adetinin 
mutlak atributları. Adet ritualını bitirdiktân sora çorbacılar vererlâr hey-hey kolacı 
(plugumoşi kolacı), guguşçuk hem ufak para. 

Plugumoşidâ hey-hey türküleri romın dilindâ çalınardılar, ama çok küülerdâ 
gagauzça da vardı. Örnek olarak bir hey-hey türküsü verelim: 

Avşamersın, amuca, avşamersın, 

Yok vakit uyumaa, 

Bu avşam Svıntı Vasiliy avşamıdır, 

Amuca kalker, 

Çırakları, çobannarı topleer 
Da onnara söleer, 

Ani vakit geldi sürmââ. 

Amuca gider, 

Koşer beygirleri hem öküzleri. 

Ya, çocuklar, kaldırınız bir ses: 

Hey-hey! 

Gider Rusalimin bayırına, 

Garalimin çayırına. 

Öküzleri pulaa koşer, 

Kara çizi çeker, 

Sürmââ bitirer, 

Ekmââ çekeder, 

Kırmızı koor gibi booday saçer 
Hem Allaha dua eder: 

Yaamurlar olsun! 

Geler vakit. 

Amuca gider, payları dolaşer. 

Açan gider, ekinneri görer: 

Boodaylar graa gibi gözâl. 

Amuca geler evâ seviniptâ, 

Çıraklara, çobannara söleer. 

Ertesi günü kalker sabıylân, 

Çırakları, çobannarı topleer, 

Paylara gider, 

O gözâl ekinneri topleer, 

Evâ geler o gözâl ekinnârlân. 

Maşinaya gider un yapmaa. 

Undan geldiynân ekmek yaper. 

Ekmeklâr oler gözâl, nicâ 
İsusun Hristozun üzü-gözü gibidir. 

Topleer çırakları, çobannarı, 

Hepsinâ ekmek verer, 

Sevinmeliktân birâr filcan şarap buyurerlar. 
Da çıraklar, çobannar 
Ölâ dua ederlâr Allaha, 

Ani Sfıntu Vasilin saalıı olsun, 

Allaa versin sofrası postoyanno dolu olsun. 
Hey-hey! 

Gagauzlarda var adet saadıçlara hem yakın senselelerâ rakıylan gitmââ. Rakıylan 
gezerlâr sade çocucaklar hem delikannı çocuklar. Onnara maasuz koyarmışlar yortu 
sofrası, ikram edârmişlâr hem içârmişlâr getirilân rakıyı. Musaafira baaşlarmışlar 
gölmek hem para. Evel bu adetin varmış derin maanası hem o, bezbelli, baalıymış 
dedelerin kultunnan. Rakıylan gezmââ adet batmadı öbür ritual sofraları gibi, o etişti 
büünkü günâ kadar. 

Gagauz küülerindâ hererdâ geçer survaki - Kaz., Baur., Beşg., Tom. ( surva - Kong.; 
suvrak - Valk.; suraki - Çad.; zıvra - Kotl.). Bu adetin öz atributu - meyva aacından 
(kimi küülerdâ süüt aacından) taazâ koparılmış dalcaazlar, angılarını donaderlar türlü 
renkli kiyat şiritçiklerinnân: survaki - Kaz.; suvrak - Valk.; surva, survaknipa - Kong.; 
suraki Çad.; zıvra - Kotl. Kızçaazlar hem çocucaklar ( suvrakçılar - Valk.) gezerlâr 
küüdâ evdân-evâ, urarak üç kerâ survakiylân arkalarına, kutleerlar insanı Eni Yıllan, dua 
ederlâr kısmet, saalık, bereket. Çorbacıykalar koparerlar birâr parçacık kiyat şiritçik eki 
fişkanın ucundan bir parça da koyerlar onnarı tauk holluklarına, aniki tauklar ileriyâ 
islââ yımırtlasınnar. Adet sırasını tamannarkan, söleerlâr: 

"Surva, surva, 

Pak gudina” (Kong.) 

"Surva, surva, 

Pak gudina, 

Eski gudina” (Kaz.) 

"Surak, surak, 

Pak gudina” (Tom., Valk.) 

"İdi, idi, gudina, 

Pak gudina” (Kotl.) 

Valkaneştâ adet rituallarım yapannar bildirerlâr geldiklerini türküylân: 

Çerkiti, merkiti, Ay Vasil; 

Ay Vasili, kıte zile, 

Kıte oka de fasülâ, 

Sorkuva, morkuva, 

Day, baba, rojkuva. 

Ku-ka-re-ku, petuşok - 
Zolotoy grebeşok... 


Uşaklara verârmişlâr bomboni, ev prânii, kovrik, ufak para, kimi küülerdâ dikmâ 
basmacık, gerdan, blezik (Kong., Beşg.). Tomay küüyündâ surva adetindân sora uşaklar 
gezerlâr senselelerinâ hem komuşularına. Girdiynân içeri, onnar saçerlar erâ booday 
hem çalerlar kutlamak türkülerini rus dilindâ: "CeeM, ceeM, noceBaeM, / C HoBbiM 
ro/toM no3^paB^HeM!” Türküyü çaldıkları için onnara vererlâr bir kırmızı yımırta hem 
bir basmacık. Üülendân sora çocucaklar gezerlâr stavaylan (yıldızlan). Onnar taşıyerlar 
sopanın yukarkı ucuna kakılı ikonayı, angısı donaklı renkli kiyat şiritçiklerinnân, 
"ekerlâr booday” (Kotl., Baur.), çalerlar türkü, angılarının öz konusu - İsus Hristozun 

duuması, hem dâ dua ederlâr çorbacdara eni ydda kısmet hem varlık. Bunun için onnar 
kablederlar ufak para, bomboni, piçeni; çorbacıyka baaleer stavaya bir basmacık. 
Stavaylan gezârmişlâr Eni Yıldan (Baurçuda - Koladadan) Ay Yuvana kadar. 

Eni Yılda küülerda gezarmişlâr kaprayları [çopra rom. "keçi"). Kapra olacaa 
giiyârmiş bir çuval, donaklı türlü renkli kiyat şiritçiklerinnân, kafasında - aazı açılan 
bir keçi maskası. "Keçiylân" barabar gezer bir çalgıcı, çaler garmoşkada, "keçi" dâ atleer, 
trakladarak tafta aazınnan. Ev saabileri koyarmışlar keçinin aazına ufak para, şükür 
ederâk kutlamak için. 

İleri dâ varmış, şindi dâ var adet kumilâr mutlak gitsinnâr saadıçlarına. Genç 
kumilâr götürerlâr bir büük sinida kolaç, kolacın üstündâ süüş tauk, bomboni, piçeni, 
kuminin elindâ - bir şişâ ev rakısı hem bir garafa şarap. Geçân yıl evlenân gençlârlân 
barabar gider güveenin anası. Musaafirleri bol-bol ikram ederlâr, vererlâr onnara baaşış 
hem para [ilk yıl vererlâr gençlerâ, sora da onnarın uşaklarına). Eni evlilâr rakıylan hem 
kolaçlan giderlâr yakın senselelerinâ taa Ay Yuvan gününâ kadar. 


3. FAL ÇEKMEKLÂR HEM BİLGİÇLİK 

Kış yortularının bir özellii - türlü fal çekmâk hem bilgiçlik adetleri. Sölenildii gibi, 
onnar baalı Ay Andrey gününâ, birkaçı İgnat gününâ, ama taa çoyu Kolada hem Eni Yıl 
ajunnarına. Fal çekmâk predmeti - evlenmâk, saalık, evdeki kişilerin kısmeti, islââ mi 
olacek gelân yıla hava, bereket. Fal çekmâk çalımnarı var türlü-türlü. Deyelim, Eni Yıla 
karşı şuan kalendarına görâ savaşarmışlar bilmââ, nesoy olacek gelecek yılda hava. 
Şuan başını kesârmişlâr oniki parçaya, herbir parça nışannarmış belli bir ay. O parçaları, 
tuzlayıp, brakarmışlar dursunnar bir gecâ. Ertesi sabaa bakarmışlar, anğı parçanın taa 
çok suyu çıkmış, ona görâ annarmışlar, anğı ay kurak olacek, angısı da yaamurlu (Valk., 
Çeşm., Kotl.). Kazayak küüyündâ o oniki parçanın herbirinâ koyarmışlar booday, papşoy, 
yulaf tenesi h. b. Sayılarmış, ani anğı parçanın taa çok suyu çıkarsa, o kultura (büüyüm) 
o yıl taa büük bereket vereceymiş. Küülerin çoyunda yılın nesoy olacaanı annarmışlar 
Koladaya kesilmiş domuzun dalaandan (Kong., Valk., Kaz.). Hep o avşam herbir evdeki 
kişinin ecelini (kaderini) hem kısmetini annarmışlar adet pidesindân (pita - Kotl., 
pide - Valk., döşema - Kirş., kurma - Kaz. Tom., kirda - Kaz., plaçinta - Cal.). Eni Yıl 
sofrası için çorbacıykalar pişirârmişlâr bir pidâ, angısının içinâ taa yazarkan koyularmış 
türlü şeylâr: booday başaa (bereket), bir demir para (zenginnik), meyva aacından bir 
çıbıcak (kısmet), üzük (düün), bir püskâ yapaa (koyunnar zeedelenmesi; kimâ düşârsâ, 
çoban olacek), ev kuşu tüüyü (kuşların sayısı ileriyâ iki kat zeedelenecek), bir samancık 
(hergelâ zeedelenecek hem islââ atlı olacek) h. b. Adet sofrasında ev saabisi kesârmiş 
pideyi kaç kişi varsa, okadar parçaya. Sora kimâ ne düştüysâ o yıl beklârmiş aslıya çıksın 
pidâ parçasında çıkan şeyin simvolikasına baalı olay. Bu adet biliner hererdâ. Tomayda 
kı(v)ırmaya koyarmışlar sade bir para, angısı nışannarmış saalık, kısmet, Caltayda - 
bir para hem meyva aacından bir çıbıcak (ev hayvannarımn zeedelenmesi). Valkaneştâ 
evdekilerin saalunı bakarmışlar cevizlerdân, angılarını günnüklârmişlâr adet sofrasında 
İgnat giinıındâ: dolu ceviz - saalık, boş ceviz - hastalık. 



























Gagauzlarda çok geçer kızların evlenmâk için fal çekmekleri. Eni Yıla karşı kızlar 
koyarmışlar yastık altına bir aynacık, umutlanarak düşündâ görmââ yavklusunun 
üzünü, sabaalen dâ kırnakça süpürârmişlâr içerleri, gübürleri çıkararmışlar sokaa, 
basarmışlar süpürgeyâ da sesirgenârmişlâr - anğı adam adı ilk işidilârsâ, ölâ olaceymış 
kocasının da adı (Valk., Kirş.). Buna benzâr fal çekmeklâr bilinerlâr Çeşmâküüdâ 
Koladaya karşı. Kızlar, çıkıp sokaa, sesirgenârmişlâr, anğı taraftan köpek salacek, 
horoz ötecek, kuzular meeleyecek, taliga gıcırdaması işidelecek h. b. - o taraftan da 
kızın giıveesi gelecek. Kirsovda kızlar aul aşırı atarmışlar çizmelerini da beklârmişlâr: 
ilk geçân delikannı güvââ olacek. Kızlar taa fal çekârmişlâr, nezaman evleneceklâr: 
pişirârmiş birâr küçük ekmecik (pitacık) da, toplanıp bireri, hepsi birdân atarmışlar 
kendi pitacıklarını evdeki köpââ. O kız, kimin ekmeeni köpek taa ileri iyârmiş, ilk 
evleneceymiş (Kirş.). 

Eni Yıllan baalı çok inanış. O günü ev lââzımmış tertiplensin hem süpürülsün, 
hepsi ev işleri bitirilsin, evdekilâr hepsi lââzımmış kalksınnar erken, aniki bütün yıl 
erken kalkmaa. Adetçâ Eni Yıla karşı (Valk.) hem Koladaya karşı (Kirş.) gecâ yataanı 
döşetmârmişlâr hem lampanın şafkını küçültmârmişlâr. Burada görüner üülen 
slavânnarın ritualı gecâ uyumamaa hem ateşi süündürmemââ. Nicâ dâ bulgarlarda, 
varmış adet: Eni Yıla karşı eki Survakinin ilk günündâ sofrada oturarkan kim ansırarsa, 
ona ev saabisi adarmış ilkyazın baaşlamaa ilk kuzuyu. Şindiki vakıtta adet unudulmadı, 
ama kuzunun erinâ adeerlar bir büük baaşış. 

Eni Yılın ikinci günü gagauzlarda biliner nicâ Hayvannarın günü. Bu gündâ 
adetçâ ikram ederlâr büük hayvannarın (surların) saalıı için. Adamnar toplanarmışlar, 
iyârmişlâr-içârmişlâr, herkezi savaşarmış ikram etmââ kendi şarabından, aniki 
hayvannar saa olsun hem zeedelensin. Avşamdan geç gecâ vakıdı çocuklar (yavklu 
hem onun kafadarları) gidârmişlâr kızın evinâ kürümââ ahırları. Onnar lââzımmış 
yapsınnar bunu saklı, ev saabisinin haberi olmasın. Kız onnara yardım edârmiş: 
avşamdan brakarmış tokadı kitlenmedik, sölârmiş çocuklara, neredâ durer küreklâr, 
nicâ görünülmedik gitmââ ahırlara. Paklayıp ahırları, çocuklar urarmışlar pençerelerâ, 
istârmişlâr yaptıkları için ödek. Ertesi günü ev saabisi lââzımmış yapsın bir konuş. Bu 
dam küriimaa adetindâ varmış paklanmak magiyası, o yapılarmış, aniki korumaa ev 
hayvannarım kötü kuvetlerdân. 

Üçüncü büük kış yortusu Ay Yordan (06.01/19.01) - Kong., Valk., Kaz., Tom., Kotl. 
(Yordan günü - Kong., Beşal., Çad., Tom., Kaz., Kirş.; Ay Yordan günü - Valk., Kong.). Bu 
gündâ olmazmış yapmaa hiç bir iş, insan gidârmiş kliseyâ, alarmış komka, eni ayazma, 
angısını bütün yıl kullananmış türlü hastalıklardan ilaç gibi. Öz ritual yapımnarı olarmış 
yortunun önündeki günü: Büük ayazma (Kong., Kirş.); Ay Yordan ajunu (Kong.); Stauro 
suya atüıy (Valk.). O günü klisedâ okuyanmışlar suyu: bir büük klisâ teknesinâ atarmışlar 
kruçayı da brakarmışlar onu sabaaya kadar. Eer kruça donarsa, buzlanarsa, sayılarmış, 
ani yıl olacek bereketli. Suyu sfinfit edârkân patladarmışlar piştofları hem tüfekleri 
(Kong., Beşal., Kirş.). Suyu klisedâ sfinÇit ettiktân sora popaz gezârmiş küü içindâ, 
ayazmalarmış evleri, yapıları, bunun için çorbacıykalar verârmişlâr ona adet kolacı. 
Pınarların suyunu ayazmalarmışlar Ay Yordan günü (Kong.). Paklanmak için hem fena 
kuvetlerdân korunmak için çorbacıykalar savaşanmışlar bitirmââ ev işlerini: paklamaa, 
kırnaldamaa; inananmışlar, ani bu yardım edecek onnara bütün yıl hastalanmamaa 

(Valk.). Erken sabaalen karılar gidârmişlâr kliseyâ ayazma almaa, ayazmalarmışlar 
onunnan evi, herbir evdeki kişiyi, evdeki hayvannarı hem kuşları. Hastalar hem sakatlar 
yıkanarmışlar ayazmaylan, inanarak, ani o alıştıracek onnarı (Kaz.). Ay Yordanda 
küülülâr tutarmışlar oruç, avşamdan bişey imârmişlâr, - aniki bütün yıl olmaa saa hem 
kaavi (Kong.). Yordannar yaparmışlar gününü. 

Yanvarın 7-dâ/20-da gagauzlar yaperlar Ay İvan gününü (Ay İvan - Kong., Kotl., 
Tom.; Ay Yuvan - Valk., Beşal.; Sveti İvan - Kong., Tom.,Çad., Baur.; Van günü - Kaz.). Bu 
gündü yaparmışlar eni evlilerin hem İvannarın yıkamak ritualım. Onnarı çekârmişlâr 
pınarın yanına, yıslarmışlar, sora da İvannar hem eni evlilâr çaararmışlar hepsini evâ 
da bol-bol ikram edârmişlâr. Küçük İvannara evda serpârmişlâr su hem çekârmişlâr 
kulaklarını - ani büüsünnâr kaavi hem saa. Nicâ dâ bulgarlarda, gagauzlarda var adet 
kurtulmaa yıkayıcılardan paraylan eki şaraplan. Şindiki vakıtta yıkamak erinâ su 
serperlâr. İvannar yaperlar günnerini, topleerlar konuş, Ay İvanın adına vererlâr kurban. 
Kurban baaşlarmışlar bir toklu, taa siirektâ - bir horoz. Kimi kerâ hayvanı baaşlarmışlar 
diri, ama taa sık kesârmişlâr. Kazayak küüyündâ kurban kesmesinâ hazırlanmasının hem 
kurban kesmesinin varmış türlü adet yapımnarı. Keseceykân tokluyu, onun boynusuna 
baalarmışlar bir peşkir, buynuzunda yakarmışlar bir mum. Küü popazı gezârmiş küü 
içindâ da sfinÇit edârmiş kurban olacak tokluları, bunun için ev saabileri verârmişlâr 
popaza ön budunun birisini. Kurban toklusunu atarmışlar fırına bütün, doldurup içini 
boodaylan. Kurbanı üleştirârmişlâr komuşulara, senselelerâ, kim yaparmış gününü, 
ikram edârmiş musaafirleri. Adetâ görâ, kurban bütünnâ lââzımmış verilsin insana, 
onuştan baaşlarmışlar toklunun derisini bilâ. 

Bitki kış yortusu - Babu günü (08.01/21.01) - Kong., Beşal., Kaz., Beşg., Çad., 
Tom., Kirş.; Babin, Babingünü - Valk., Kotl., Ay Babin - Valk., Kong. Bu gündü adet 
rituallarına katilarmışlar sade karılar, en önemni adet kişisi - küü babusuymuş. Bu 
gündü o toplarmış hepsini karıları, kimâ yardım etmiş duudurmaa, da koyarmış 
onnara adet sofrası. Evelki vakıtlarda babu satın alarmış bir dana, bir fıçı şarap, 
tutarmış çalgıcı. Karılar gelârmişlâr adet sofrasına baaşışlarlan (rakı sabunu, 
peşkir, fistan için plat, fıta h. b.), taa getirârmişlâr ekmek, fasülâ, kartofi, turşu h. b. 
Baaşışları asarmışlar içerdâ gerili ipâ (Valk.), atarmışlar babunun omuzuna (Kong., 
Tom), baalarmışlar babuya (Kaz.). Adet sofrasından sora babuyu giidirârmişlâr gelin 
rubasına (Valk., Çad., Tom.), eski rubaya (Kaz.), giidirip biyaz rubaya, sararmışlar 
yapaaylan (Kong.), oturdarmışlar kızaa eki taligaya da şamataylan gezdirârmişlâr 
küü içindâ. Sora götürârmişlâr dereyâ eki pınara da yıslarmışlar (Kaz., Tom.). Evâ 
dönârkân, babu yaparmış kendisini ölü, da ozaman karılar ellân taşıyarmışlar onu 
içeri (Kaz.). Kotlovinada varmış adet kaldırmaa ellân küü babusunu birkaç kerâ 
yukarı. Hepsi bu adet yapımnarında var produktiv harakteri, onnar nışanneerlar 
(simvolleerlar) eni yaşamanın duumasını. 

Ozamandan beeri, açan uşaklar başladılar duumaa bolni(ada, diişildi Babu gününün 
adetleri dâ. Şindi karılar toplanerlar birisinin evindâ, konuşerlar, şennenerlâr, varsa 
kaar, - kızak kayerlar. Babu gününün bir vakit varmış önemni adet yapımnarı, şindi sâ o 
döndü bir şen küü iilenmesinâ. 

Tabiatta var gül gözâl, 
Onda hayat var kuvedi, 
Gözellini almaz lüzgâr, 
O vakıtlarca senmedi. 


GÜL 

Yaralanmaz, öldürülmâz. 
Parçalanmaz hem yakılmaz, 
Kim üzünü onun görer, 
Gerçek kısmet onu bekleer. 


Bütün topraan başçasında 
Herbir çiçiian geler sonu, 
Bu gül sâ korkusuzlukta 
Yaşeer, bilmâzkân ölümü. 


O güllerin gülü - canda. 
Kökü sâ onun - gökteki, 
Gülün sevda şılaa onda, 

Kim sevmemektân serbestli. 


Lafltk 

Serbestli - ceoöodnbiu, ceoöodeu 
Hayat - MU3Hb 
Sonu - bitkisi 

ANATAR CENNETÂ 


Sessiz kırların içindâ 
Baarer salt raatsız lüzgerlâr, 
Brakıp anmalar izlerdâ, 
Yorgun sürüner kervannar. 

Deva tikeni burada, 

Hem köstenkelâ rastlandı, 
Siirek razgelân bulutta - 
Göklerin en azman sırı. 

Fakir rubalı dilenci 
Durgunmaz dualar söleer, 
Şansora o hakikatçı, 

Diveç usluluk o isteer. 

Çatlak nışannar canında, 

O ayozlulaa susamış, 

Gercik temirâ ansızdan 
Birdân-birâ peydalanmış. 

Sonsuz-bitkisiz kırlarda 
Görer o gözâl kasaba, 

Uzak, donaklı sokakta - 
Evsiz dilenci hem sabaa. 

Zengin araba yanında 
O zavalı yuvarlaner, 


Altın külelar boyunda 
O yısınmaa savaşer. 

O çokgörmeyi unutmuş, 

O bilmeer, ne o gururluk, 
Onun da canı çatlanmış, 

Onu da zeetleer susuzluk. 

Başleer o dua sölemââ 
Zengin boyarlar sokaanda, 
Çeker insanı pişmannaa... 
Çollok kırı - temireda. 

İki insanın ömürü, 

Kasabada - kırlarda, 

İsteer geçirtmââ susuzluu, 
Kimdâ yaralar canında. 

Buler anatar cennetâ, 

Kim üüsekliklâa danışer, 
Yaamur döküler göktân, 

Ki prost etmâk o isteer. 

Sessiz kırların içindâ, 

Gözâl sokakta diil imek, 

İstârdilâr dualarda 

Onnar prost etmâk, diil ekmek. 


YALPAK VATANIM 


Eh, canım benim, daymalı yolcu, 
Hep uçersın sân havada-bulutta, 
Resimci - güneşin püsküllü ucu, 
Boyası pembâ - tüülü kavakta. 

Kısmetliydim bân Yalpı boyunda, 
Neredâ kaldı geçmişin izi? 
Nallanmış beygir - gök kuşacıında, 
Yıllarınız gibi, durgunmaz gezi. 


Kurçu kırları - üzüm tenesi, 

Baa yaprakları, filiz şırası. 

Kudretli aaçlar - raatlık havası, 
Halk türkülerin sesli avazı. 

Neredâ kaldı çöşmeli koraf? 
Suların senin - sızıntılar pak... 

Ne aaleersın sân, turnalı taraf? 
Cammaysın sân - bir gülüş yalpak 

Kurçu küüyün görünüşü XIX-cu asirin çeketmesinda (resim jurnaldan “Jivopisnaya Rossiya”, T. 5, 1898) 


Dizlerimdân kaldırma, Allahım, 
Raatlanmayınca taa canım yaşlarlan... 


YOLCULUK 

Bu yolculuk ömür yollarında, Kaybelmâ bir zaman derinniindâ, 

Çok yorgunnuk, zaamet zeetlenmesi, Deniz bir yudumda hiç içilmâz, 

Kulluk edârkan boş neetlermizdâ, Şüpelerin Ömür kiyadında, 

Bola vakit, bölâ katlı asir. Nasıl bayır kumdan, hiç olamaz. 

Ruh uyuyardı raatça hem haylaz, Şüpelerni hem korkuyu koola, 

Sessizliktâ hem faydasızlıkta. Sevda sızıntısı çaarer yola. 

Açan geldi Aydınnadan Ayoz Açıl bütün, makar hiç diil kolay, 

Da çöktürdü seni dizlerina. Bakarkan gerili İisusa. 


Kopararak diri kalptan eti. 
Kaldırarak üüsââ taa temeldan 
Düzülmedik senin can klişeni, 
Döktü cana Ayazma suyundan. 


Düşerim ban Senin al tarlama, 
Senin, Kurtarıcım, izinnernâ, 
Vererim hepsi istediklermi 
Aydın yolculukluun üüsekliina. 


Tutarkan soluunu, gözdân-gözâ, 
İçârdin sân hayırlımı Şılaan, 

Ah, nekadar yannış oler erdâ, 
Taa kendini annamayarkan sân. 


Can titirer, söleer duaları, 
Kurtarıcım, yardım et, prostedârkân, 
Bütün ruhun haşlak ateşini 
İsteerim baaşlamaa Sana sevgiylân. 


















Vinogradovka küüyi'ın kışın görünüşün (büünkii günnar) 


ÖZLEMÂK 


Biz seninnân özledik acıya kadar... 
Beklemâk oldu artık dayanılmaz, 
Annamaz , üzsüz lüzgâr delilââ kadar 
Raatsızleer: o faydasız, yaramaz. 


Dudaklarında hep var izlâr, 
Haşlanmış onnar öpmeklerdân, 
Baaşlandık biri-birimizâ 
Vakıdınnan, ömürümüzdan. 


Hergünkü işi kıyıştırdık 
Daymalı duyguylan diiştirmââ, 
Düş istediklârlân savaştık 
Biz sevgimizi paylaştırmaa. 


Yakıştık her taraftan, uyduk... 
Soluumuz ta birtürlü, seslân: 
Can düülmelerinnân unuttuk 
Dünneyi, biz birerdâ açan... 


Biri-birimizlân bulaştık, 
Titiremeyâ kadar, derin... 

Her zamannarda aşaa kaldık, 
Sarp tutkumuza verip eri. 


Boş bu iş - ölçmaa duyguları, 
Ayırılmaktaykan, uzakta, 
Boşuna harcama lafları, 

Acıya kadar... sonsuz özlemekta. 



















TAMANNAA 


Pak duruk sucaaz ilin aker, 
Çalkalanması karşı günâ 
Aydınnı izçeezleri braker 
Hep eni duuan köpücüündâ. 

Neredân geler bu sızıntı, 
Cannara bir tamannık örnââ? 
Biyaz resimnârlân akıntı - 
Ayozlu çaarmak ömürünâ... 

Hayırlıı aararkan kıpımda - 
En ufak sevgi damnacıında, 
Herbir solukta hem adımda, 
Yolların küçük nişancımda. 

Dünnedâ var çok yannışlıklar, 
Bu geler salt bilmemezliktan, 


Tamannıı düzer diişilmeklâr, 
Başlamaa laazım salt kendindan. 

Kıymetli, hoş yaratmaların, 
Allahçıım, ilaç üreklerâ, 

Kââmil, gercik baaşışların 
Üürederlâr salt iiliklerâ. 

Bak deresinâ yaşamanın, 

Cennet başçası - kenarları, 

Ama becermaâ sade laazım 
Koparmaa altın meyvaları. 

Bir keret dattıynan onnardan, 
Vazgeçâmâzsin hiç bir zaman, 
Hakikat Saabi Ellerindân - 
Canına saalık, tatlı baldan... 


RESİM 

Bak! Göklâr devirilmiş Yalpugun arkasına, 
Çalkalanması suyun donmuş diveç resünda, 
Buruşukları lüzgâr dooruder dostçasına: 

Ya köpücââ dalgada, ya saçları sazında. 

Halk içindân resünci - soyları buradaki, 
Püskülünnân ustalı kater türlü renkleri, 

Braz dandan, braz altından, azıcık - aradaki, 
Bal benizdâ kumnarı, sedeftân - öteleri... 


KÜÜYÜM BENİM 

Küüyüm benim! Sade sendâ - 
Raatlıım, kuytum hem inanmam, 
Dedâ ruhu yaşeer bırda, 

Bekçi diveç hem koruyan. 






YALPUCi KENARI 


Çİİ DAMNACII 


Serinnii cömert tabiatın, 
Taazelii soluun hem lüzgerin... 
Kuşların sesli şamatası, 

Duruk çöşmenin bol akması... 


Çii damnacııı titirer sedef düşlerimdâ, 
Biyaz sevda güneşi yolleer ona şafkını, 
Örüyerim ilin yavaş, kaba otlarda 
Da duyerım ilkyaz sefa gelmesini. 


Pembâ dumannı uzaklıkta 
Kalkıner güneş, sansın seftâ, 
Altın üzünü yıkeer goldâ, 
Saçlarnı altın daatmış suda. 


O güçlü hem nazlı, beklenân, tabiata 
Hep açerım büülü, diri tokatları, 
Gerçeklââ bakarak, diveç hakikata, 
Çevirâmâm onnardan gözlerimi, canımı. 


Dolaşmış sazlar altınnıkta. 
Sazan bayılmış atlamaktan, 
Şivik balıklar şen üzmektâ, 
Sedef bleziklâr - bellerinda. 


O çiiyin damnacıı, sansın ii haberci, 
Ömürâ, hayata oldu hayırlı nişan, 
Denizlâr aşırı uzat bana auçlarnı, 
Yısınerım sedef düşümdü sıcaklıından. 


Lelek yaymış kanatlarını, 
Sansın karşıleer musaafiri, 
Diilim musaafir ban, buralı, 
Ana tarafa canım baalı! 


O bana kurtulmak oldu hem da imdat, 
Korumaa sevdayı, nasıl da zor olmasın, 
Uykular sabaaya kadar ko olsunnar raat, 
Tutkun duyguyu yardımsız Allaa brakmasın. 


Seviner gözüm resimnera 
Tümsekli Yalpug kenarında, 
Onnarsız yaşamanın dadı 
Hem baygın, hem maanasız adı. 

Bolgrad küsesi çanı düüyer, 
Avşamı duaylan nışanneer. 
İidelar, süütlar sesirgener, 
Burdakı ruhu aaç koruyer. 

Eski kavak, evelki bekçi, 

Yabancı kuşu kıskanç izleer. 
Dalında kuş raatça erleşti, 

Yuva için er o ayırer. 

Gün artık batısına indi, 

Salt şılamanın bitki izi, 

Derin uykuya geca sardı 
Bütün dünneyi, topraa, bizi... 













HEDERLEZ SABAASI KURÇUDA 


Hederlez sabaası Kurçuda 
Ergivan benizlerindâ, 
Koraflar göklerin ucunda 
Eriyerlâr aucumda. 

Öreyim o koraflara, 
Demetli mektuplara, 
Birkaçıcık taa sıra - 
Nişan eni sayfalara. 

Ömürü olsun hayırlı, 
Renklerin ergivannarın, 
Allahtan olsun Örümeli 
Dalları hoş gümelerin. 

Tomrucaa sa koker gökâ 
Hem sütlü papşoylarına, 


Girgin daalmış dal sokaa 
Hem klisâ tokatlarına. 

Titirer çiçâan yapracıı, 
Ruhlarda sa nesâ diişer, 
Okunmuş kurbanı, kolacı 
Herkezi şükürlü dader. 

Diil adetçâ - yortuycası 
Donaklı olannar, levent, 
Kırı siireder çorbacıycası, 
İi mi gider bereket. 

Atlı - biyaz beygirdâ, 
Uçerlar ilin, kanatlı, 
İlkyaz tabiatında, 
Ergivannı, resimni. 



Kurçu küüyünddn bir ayla. XX asirin çeketmesi 















Gagauz kızları Kurçu küüyü. 1924 y. 



KİYAT 


O sana yazerım ban kiyat, 

Erisin yalnızlıktım izi 


Padişaayka Güz, tekrarlanmaz! 

Da cömert dönsün ihlamnara, 


Sân bana oldun haliz imdat, 

Bulutlar açsın biyaz bezi 


Venteli, kumral saçlı kızçaaz! 

Yaraştırılmaz sayfalara... 


Herbir lafçaazın - bana akıl, 

Toplayım altın demetlerâ 


Öreyim onnarlan koraflar, 

Akıllı, aarif fikirleri, 


Yapraklarından, daanık, renkli, 

Dökülsün şafklar tefterlerâ, 


Düzeyim gercik yaratmalar. 

Yalabıdarak sıraları... 


Dumanın taazâ kokusunda, 

Taa üüret beni dayanmaya... 


Nem, biraz acı, gümelerdâ, 

Temizlik yaptıynan canımda, 


O büülü, sessiz başçelerdâ - 

Erken sınaşık uyanmaya, 


Soluklar, serbest, havezlerâ... 

Kalemim yazsın salt duada... 

İLKYAZDAN KALDI PEK AZICIK ... 


İlkyazdan kaldı pek azıcık - 
Çölmek dibindâ birkaç damna, 
Düşecek onnar yavaşıcık 
Hederlez ayın otlarına. 

Diiyecek yalpak güneş erâ, 
Özlemiş bu sıcaklıı toprak, 
Sabaa kesinniklân dünneyâ 
Kırmızıca yaz fırlayacek. 


Süünecek laalâ mumcaazları, 
Onnarı eni ilkyaz bekleer, 
Ergivan süünân koorcaazları 
Gümüşlü külü erâ serper. 

Hederlez, omuzlarnı kısıp, 
Ömürü kolayca kableder, 

Ay gecesinâ adımnayıp, 

Sade paraliyayı salleer... 


ALTINCIKLAR 


Güneş dökmüş altın yaamurunu, 
Eşil ota cömert daadıp lehi... 
Nazlı sabaa başleer türküsünü, 
Diil erdeki renginnân - gökteki! 

Ava altıncıklarlan birliktâ... 

Sarı, bordo hem kırmızı çaler, 
Garmoniya bulup üüsekliktâ, 

En duygulu oktavayı aler. 


İncâ kokuları - sincir burcu - 
Sarer dolayları, gökü, canı. 

En pak duyguylan, hayırlı, büülü, 
Ürââ haşleer hem raatlader kanı. 

Da bu enseyici örüyüştâ, 
Altmcıklar ruhu sansın deneer, 
Yaşamakta - uzun yolculukta, 
Çiçâân üzü denemeyâ eter. 


SESLENİNİZ: NEYİ YAAMUR ÇALER... 


Sesleniniz: neyi yaamur çaler 
Gecâ saadı, açan yalnızlıkta 
Kemençesinnân kol-kola kaler... 
Musaafirlâr - güzün sarayında. 

O annader zeetli hasretlimi, 
Devletlerâ uzak yolculuunu, 
Raatsız yolcu - diveç havezini - 
Bulmaa yaşamanın mutluluunu... 

O gamını daader kemençedâ, 
Parmakları öperlâr telleri, 


Altın seslâr üüsek duygularda 
Uyandırer sonsuz denizleri... 

Dalga-dalga üzer o arkuşu, 

Sedef köpükleri kaynadarak, 

Sırdan duman - gökün biyaz kuşu - 
Kapleer, dolayları, kullanarak... 

O annader inan için canda, 

Paklık için uşaan bakışında, 
Kurtarıcı seslâr - gerçek sevda... 
Allaa da siireder bir tarafta... 








GÜZ PEETÇİLERİ 


Kesinniklân bu geca yapraklar 
Uydular aklılarna lüzgerlerin, 
Yaratma hastalımnan bulaşmışlar 
Da zeetleerlâr güz gecelerni. 

Yaş yapracıklar, nasıl kuşlar... 
Uçuşer sürüleri gölgelerdâ. 
Kââmil çıkıştılar peetçilâr - 
Daattılar şiirleri dolaylarda. 

Bir yavaşıcık urerlar camnara, 
Duygularlan doldurup uykuları, 


Bir dâ, karışıp yaamurlara, 
Raatsızleerlar güz düşlerini. 

Biz sâ, pişmannıı göstermeyerâk, 
Susacez sesli susmamızda... 
Bakışlarınızda eriyerak 
Hem haşlak sevda ateşindâ. 

Lüzgeri dâ duymeerız artık... 

O sa üürener peetleri, 

Bularak peetlerdâ raatlık 
Hem ihlam, sevârkân güzleri... 


SABAALEN ERKEN 


Süütlâr arasında gezmââ 
Sabaalen erken, alatsız, 
Bütün güüsünnân solumaa - 
Bu mutluluun payı haliz. 

Ava datlı döner canda, 

Döker güneş ona dadı, 
Gözlâr kaldı resimnerdâ, 
Resimcinin diri adı. 


Laflık 

Mutluluk - cnacmbe 
Resim - Kapmana 
Resimci - xydoMHUK 
Serbest - ceoöodmtu, eonbmıu 
Süret - o6pa3 


Gözükmeyân elinnân o 
Serbest süretleri örer, 

En vergili yaradıcı o, 

Kim cannara raatlık baaşleer. 

Raatlık - uçan yapraklardan, 
Onnarlan dokumaa - zanaat, 
Raatlık - incâ goblennerdân, 
Zanaatçısı sa - TABİAT. 


Yaradıcı - meopeu, 

Zanaat - pemecno 

Zanaatçı - Macmep, pemecnenHUK 

Tabiat - npupoda 





MAGIYALI ŞAFK 



Magiyalı şafk üzer 
Bitkisiz yolculukta. 

Anğı uzaklıı seçer 
Yıldız diveç üzmektâ? 

Taynaylan dolu yolu 
Göklâr padişaalıında, 
Yok başı hem yok sonu 
Tanınmadık sarayda. 

Bakışı o yıldızın 
Çok kerâ eri izleer, 

Şılaa, keskin hem girgin, 
Meraklımı gösterer. 

Te peydalaner camda 
Altın yalabıcıklar, 


Nışannaner sırçada 
Şımarıklı braz gözlâr. 

Şeremet kayet ellar 
Pianinoya kaçer, 
Becerikli parmaklar 
Seslâr uygun çıkarer. 

Gecâ karşı duramaz - 
Pek nazlı göktân ava, 
Paklıım tekrarlamaz 
Birzaman saarca avaz. 

Herkezi sesirgener 
Yıldızın türküsünü, 
İhlam şairi çeker 
Duygulu şiirlerâ. 


NEKADAR AZ CANA LÂÂZIM... 

Kavakların ruhu, tabiatın soluu, 

Şen kuşların sesi, kır, çiçeklâr yolu... 
Maaviliindâ golcün şafk pembâ peydalaner, 
Tombarlak gün duuer, minunya topraa geler. 

Hepsi hem herkezi bu duumaya seviner. 

Gök altında, ne diri, yaşamayı başleer. 

Ufacık böcecik aucuma kondu, 

Nasıl yaşeersın sân, sansın bana sordu. 

Bakınız o böcââ, kırmızıda - kara, 

Küçücük güüdedâ - büük canını aara. 
Nekadar çok duygu gün duusunda döner, 
Nerdâsâ, yakında, Allaa sessizçâ siireder. 

Nekadar az cana lââzım sefalıktaıı, 

Sade birazıcık bitkisiz gözelliktân... 

ÇİÇEKLÂR - ÖRNEK İNSANNARA 


Anğı maanalarlan dolu çiçeklâr demedi?.. 
Gözellik ateşi donakleer kırların tenini, 

O cömert Allahın Elindân tamannık kuvedi, 
Yaydırmış gerciklii, örterâk er bitkisizliini... 

Yaklaş bir çiçââ da siiret bu nazlı büümeyi - 
Uşaan gülüşü, güneşli, üreeni koparan... 

Hiç kimsey alamaz ondan o gerçek sevmeyi, 
Baker dannara karşı, salt şafkları aarayan. 

Dannar da ona, şükürlü, benizdân baaşlamış, 
Aler gözünü kırmızı yalınnar izleri. 

Bir küçücük yapracıkta serbestli erleşmiş 
Gökün maavilii, parlayan biyazlıı kaarların... 

Allaa da suleer yaamurlarlan bu yalabıklıı, 
Güçlü Kuvedi annader bir nazlı çiçektâ, 
Örnek insana - kabletmââ Saabidân gözelin, 
Uslu çiçeciin sesindâ, diveç seslemektâ... 


AÇAN HEDERLEZ TOPRAA GELER... 


Güneşçik benzeer portokala, 
Turuncu altınnan birleşmiş, 
Gök sofrasında şıladarak. 
Kâr ortasında o erleşmiş. 

Şırası taşer maavı bezâ, 
Sevinçli koradan donadıp, 
Serpider damnaları Erâ, 
Hepsinâ brazarıcık daadıp. 


Nekadar datlı damnacıklar, 
Ergivan doyameer, hep içer. 
Da birdân-birâ tomrucaklar, 
Fırladıp çiçekleri, patleer. 

Ah, bu ergivan benizleri!.. 
Hepsicii artık islââ anneer, 
Ani uzadıp ellerini, 

Hederlez ayı Topraa geler. 















BÖLÂ GÜZ YAVAŞ BİTER... 


Güz süüner yavaş-yavaş... eriyip şiirlerdâ... 
Hasretli bakışların taa diri umudunda... 
Buludun köpücüündâ... yaşayan taa renklerdâ... 
Yapracıın uççaazında... çiçeciin tomrucuunda... 

Göklerin sedefindâ - gözlerin aynasında... 
Gücülâ damnalarda hem sonsuz yaşlarında... 
Naanâ kokularında... lüzgerlâr arasında... 
Kısalan günnerindâ hem darsık susmalarda... 

Saklaner gümelerdâ... aaçların kuytusunda... 
Güneşin gölgesindâ, şılaanı deneyerâk.. 

Aker auçlarına tatlı bal koyusunda... 

Da kayer sıralara, rifmalara dönerâk.. 

Bola güz yavaş biter... hepsinâ dokunarak... 
Anatarları braker altın yapraan altında, 

Da pişmansız adımneer, kışlara yollanarak... 
Nışannar sade kaler tabiatta, canında... 


TABİAT 


Süt lçöpüü - sabaalenki duman, 
Gün duusu damneer örtülera, 
Göklerdâ birdân-birâ duuan, 
Pembelik serper gümelerâ... 

Bir dâ diriler şamatası 
Kuşçaazın şevik sesçeezinda, 
Sevinçli hem şen atlaması - 
Serbestlii sevan aylesindâ. 


Bulutlar kaçerlar, koolaşıp, 
Gücülâ izlâr sade kaler, 
Maavilââ eri boşandırıp, 

Gök kırı ipeklân sarıner. 

Ak aacında yapracık şıleer, 
Cennet kuşuna ölâ benzeer! 
Keskin kırmızı yalabıyer - 
Güneş şafkçaazınnan yarışer. 












GÜNEŞ 


Dalgalaner gökün denizindâ 
Sızıntısı sıcaan hem aydınının, 
Diveç şılak dünnâ üzerindâ, 
Padişaası çiçâân hem otçaazın. 

Üzer güneş, tekerlener yavaş, 
İzmetçisi Topraan, bakıcısı, 
Gecâ karanmına yapan savaş, 
İiliin - sevgiylân yaradıcısı. 


Sana karşı uçerım ventesiz, 
Yollarıma döşet korafım, 

Nazlı kuşun uçamaz kanatsız, 
Uzalt dandan kaavi kanadını. 

Sana karşı uçerım, şiircim, 

Ki her sabaa eni olgunnaşer 
Duygu zeedesindân şafk avacıı, 
Türkü sıcak... ani cana diiyer... 


ERGİVAN DALCAAZI 


Ergivan dalcaazı 
Raatsızleer canımı, 
Düşürer lafçaazı, 
Kefledip üreemi. 

Şiirli-türkülü 
Karşıleer ilkyazı, 
Bitkisiz duygulu 
Avası çancaazlı. 

İnançlı-yalpaklı 
Dayaner sapçaazı 


Buluda yanaklı, 
Benekli yanacıı. 

Sürüdâ bulutlar 
Haydanmış güneşâ, 
Sansın kuzucuklar, 
Yamanerlar sıcaa. 

Göklerdân maavilik 
Dalcaaza döküler, 
Bitkisiz nazlılık 
Canımı erider. 


* * * 


Pek kaâmil başçıvancı ay, 
Bintürlü onda çiçek var, 
İnanmazsan, hadi, gel, say, 
Dostlarnı da yardıma çaar. 


Ay oldu bu geca balıkçı, 
Yıldızlar - altın balıcıklar, 
At, beceriksiz, oltacıı, 
Yıldızlar tutulmayaceklar. 

Oturer sidânka yıldızlar, 
Doz-dolay erleşmişlâr kızlar, 
Kimisi diker peşkirleri, 
Kalanı örer terlikleri. 


* * * 


Açan bitki aaç Toprakta erâ düşecek, 

Açan bitki çiçecik susuzluktan kuruyacek, 
Açan kuşların sesi artık kesilecek, 

Bitki ana lafı kurulu kalacek, 

Küsmâ, açan annaman gelecek, 

Topraa boşuna çiinemaâ etecek, 

Ozaman ama pek geç olacek... 

GÜZ 


Güzü kimsey küüdâ beklemâzdi, 

Sade yaz, angısı yorulmuştu artık. 

Hem o dâducuk, ani skemnedâ oturardı, 
Duyguluydu onun bakışı, darsık. 

Neyi düşünârdi, geçmişleri mi? 

Neleri istârdi, neyâ geldi? 

Sansın, vardı evi dâ, uşakları, 

Ama, güz gibi, gözleri hasretliydi. 

O sevârdi gülmââ, cümbüşü annatmaa, 
Ki zorda da lââzımdı nasılsa dayanmaa, 
Zaamettâ, işinda teri dökmaâ, 

Ki lââzımdı bütün ayleyi doyurmaa. 


Nekadar çemreklik, aariflik onda vardı, 
Neetiydi - dooru toprakta yaşamaa. 

Aktarardı birâr-birâr sayfaları, 

Yaşanmış günnerini, saatlarım, 

Güz diidiydi ona, alıp yıllarını, 
Yaşlandıydı, ama gençti canı. 

Te yaamur başladı garip türküsünü, 
Lüzgâr tekrarlardı onu acızgannı, 

Ölâ bir duygu, sansın hepsi insannarın 
Kahırları sarmıştı zabuıı omuzların. 

Lüzgâr koparardı gökü iki parçaya, 
Sansın nesâ istârdi dâducaa sölemââ, 
Bekim, bir güz günü o diveçlââ gidecek, 
Yaamur sa adetçâ göktân dökülecek... 



Oturardı, da, sansın, neyisâ beklârdi, 
Ömürü mü istârdi geeri çevirmââ, 














Anna BOEVA 


ADAMNIK 

Bu annatma diil yalan, diil masal da. Ne var bu yazılarda, onnar haliz olmuş 
Çimenküüdâ 70 yıl geeri. Bişey unudulmamış, büünkü günâdân etişmiş hepsi, ne ol¬ 
muş bu ayledâ, angısı için laf gidecek. Benim tarafımdan ban sade kimisinin adını diiş- 
tirdim hem aazdan annatmaya verdim bir yazılı forma. 

-Varu, ya gel, bişey soracam, - Kostika el etti kızçaaza evin ardında da şüpeli- 
şüpeli bakındı yannarına. -Boban evdâ mi? 

-Yok, o büün gitti rayona, - dooruca söledi kız. 

-Ama avşama gelecek mi? - şalvir çocuk istârdi laf almaa. 

-Gelmeyecek, orada kalacek,- gücenik dedi Varu. 

-E, bak islââ, yalan solarsan, yanacıın patlayacek! - parmaanı sallayarak, korkut¬ 
tu Kostika. 

İşidip bu sert lafları, Varu kopettirdi tokatçıktan evâ dooru. O yaklaştı bobasına, 
ani maaza yanında kulaklarını dikmişti dâ sesirgenârdi... 

Varu - edi yaşında kızçaaz, dayma gelârdi Lidacaa, Kostikanın kızkardaşına. 
Onnar akrandılar, bilâ şkolaya gidârdilar, bilâ dâ oynardılar. Varu getirârdi ona ken¬ 
di oyuncaklarını, aşıklarını, kuklalarını, Lidacık ta sevinârdi hem pek gevrek gülârdi. 
Ama şindi Lidacık hastaydı, yatardı döşektâ da dışarı hiç çıkmazdı. Anaları, Savku bulü, 
diil çoktan öldü, taa kırkı yoktu. O bir ii ürekli, yavaş insandı. Uşaklarını sevârdi, ay- 
lesini zar-zor çalışardı bakmaa. Bobaları, Koçancı Petraşku, şindi yas tutardı, sakal 
brakmıştı, gezinârdi aul içindâ dürük, kara bulut. Ama o ilerdân dâ hep bölâydi, insan 
iizünâ pek bakmazdi, az lafedârdi, selâmi bilâ almazdı. Kapalı ürekli, kakaval adam. 
Bitki vakit o kayet çökmüştü da kafayı hiç kaldırmazdı. «Erâ bakan - ürek yakan». Kos¬ 
tika dört yaş taa büüktü Lidacıktan. Üürenmââ onun havezi pek yoktu, klasta sade 
görünârdi, oturup bir-iki urok, sora şkoladan kaçardı. Sokaklarda başıboş gezârdi, 
dilenârdi. Kendi-kendinâ yaşardı, nicâ halaza fidan kırda. 















Koli batünun evi durardı Koçancdara karşı aul aşırı. Onun aylesi büüktü: beş uşaa 
vardı. Yıllarca beklemiş olsun baari bir çocuu, ama Allaa vermiş beşini dâ kız. Niko- 
lay İlyiç, nicâ insan ona danışardı, küüdâ işlârdi predsedatel selpo. Romında bitirmiş 
beş klas, imrenmiş sade 9-a hem 10-a. Onun notaları tabeldâ korunmuş şindiyâ ka¬ 
dar - unukalara örnek. Ürââ yanıktı, ani uymamış taa ileri dooru gitsin üürenmââ. Sluj- 
basını yapmış Romıniyada, Zimniça kasabada. Pek islââ romın dilini bilârdi, sora rus- 
çayı dâ çabuk üürendi. Gözâl yazması vardı hem original yazılardı: imzasını ölâ kıv- 
radardı, ani bitkidâ olardı haliz bir orak. Oldu üç, yıl nasıl Nikolay İlyiç predsedatel- 
lik edârdi. Her gün sırtında taşıyardı selponun işlerini, izmet edârdi üç küüyâ: selpo- 
ya girârdi o vakit üç komşu küüyü. Yaamur-çamur, yazı-kışı o aşırıdan getirârdi mal bu 
üç küüyün tükânnarına. Haftada iki-üç kerâ kasadan paraları götürârdi banka. Bedar- 
kada mı, öküzlârlân taligada mı - herzaman bulunardı yolda. Yollar uzak, vakıtlar zor 
hem korkunç. 1946-1947 yıllarda, o büük kıtlıkta, hepsi insan aaçlık çekârdi. Ozaman 
çok hırsızlık ta olardı. Bu üzerâ predsedatelâ vermiştilâr kullansın bir tüfek. Avşam- 
nen ikidâ-birdâ o patladardı tüfââ havaya. Bütün maaledâ işidilârdi tüfek sesi. En büük 
kızını dâ üüretmişti tetii çekmââ. Kimi kerâ, açan aşırıdan evâ dönmââ etiştirilmâzdi, 
ozaman tüfââ patladardı Len£a, da bu sayılardı, ani çorbacı evdâ. Karısı Tudora bulü 
namuzlu, cana yakın bir insandı. Kendisi üsük kadardı, ama elindân herbir iş gelârdi 
hem hepsini kırnak, uygun sevârdi yapmaa. Dayma deyârdi: «İnsan belli işlerinnân». 
Koli batü almıştı ona dikmââ maşina «Zinger», dâ o giidirârdi bütün aylesini. Pred¬ 
sedatel üç yılın içindâ zenginnâmedi, maya tutmadı, onun da aylesi zoru çekârdi. Ani 
dokuz kila sıra unu ona verilârdi, karısı o uncaazı savaşırdı uzatmaa nekadar taa çok 
vakıda. Un bittiktân sora Tudora bulü papşoy bulgurundan hem kepektân pişirârdi 
edi tayna pita boy-boy - büüklerâ hem küçüklerâ. Dayma olardı ölâ, ani taman Tudo¬ 
ra bulü bitirmiş pişirmââ o pitacıkları, gelârdi birisi: ya Bıdık dâdu aul aşırı geçmiş 
istemââ kızlardan gazeta mahorkasını sarmaa, ya da başkası uuramış. Tudora bulü 
musaafirâ verârdi kendi pitasını, sora da kızlar kırardılar birâr parça kendi payından 
da verârdilâr mamusuna. Nikolay İlyiç kimi sıra iyârdi stolovada. İnsan gelârdi evâ ka- 
puda istemââ bişey-bişey imââ: «Ver Kolinin payını! Ver!» 

İnsanın aaçlıktan kararardı gözleri. Karı da can acısından paylaşardı necee- 
zi vardı, boş ellân insanı çevirmâzdi. Avşam imeeni aylâ toplu yapardı. Plita üstündâ 
herkerâ hazırdı sıcak su. Yıkandıktan sora aylâ başı oturardu skemnecââ, kalanı da 
doz-dolay sofrayı sarardılar erdâ. Bobaları tatlı bakışını gezdirârdi kızlarında, sora 
sertçâ gülümsârdi bıyık altından: «Seslediniz mi büün mamunuzu? Kiyatlarınızı açtı¬ 
nız mı osa sade beşkacık mı oynadınız?» 

Tudora bulü imeeyi bobaya koyardı ayırı bir çanaa, kızlara sa kotarardı bir güvecâ. 
Altı aaz bir-iki kaşık aldıynan, güveç çabuk boşalardı. Bir kerâ sâ sofraları pek acılı ol¬ 
duydu. Tudora bulü yapmıştı fırında malay, tatlılı çukundurlan. Gözâl kokardı pideyâ, 
hepsi aaçtı. Koyunca tuçu sofraya, uşaklar sardılar siniyi. Bir minutta tepsi boşaldı... 

Bobaları kalktı, çıktı... Her avşam Nikolay İlyiç yapardı selponun otçötunu. Bre- 
zent çantasından çıkarardı o günü satıldu malın parasını da başlardı saymaa. Her¬ 
bir kupüraları koyardı üzâr-üzâr. Sora sarardı onnarı bir kiyat şiridinnân, yapıştırar- 

dı tutkallan, daalmasın, üstünâ dâ gözâl yazardı toplama sayısını. Büiicâk kızlarına da 
verârdi saysınnar kapeykaları. Onnarı da ellişâr-ellişâr sarardı bir biyaz kiyada - ya¬ 
pardı fişek, üstünâ dâ genâ nışannardı sayıyı. Birlikleri hiç saymazdı, onnarı kanta¬ 
ra koyardı. Bir kapeyka çekârdi bir gram. O yıllar bir paçka sırnik tutardı bir kapey- 
ka. Otçötu Nikolay İlyiç yazardı düpâ-düz sivridilmiş himiçeskiy karandaşlan, altına 
da kopirka koyardı. Meraklıydı siiretmââ, nasıl o karandaşını kullanardı: geçirip he¬ 
saplarını tefterâ, o karandaşı koymazdı masa üstünâ, ama çabucacık iliştirârdi saa ku- 
laanın ardına. Karandaş hiç düşmâzdi, durardı orada lââzım olunca. Sora saledip, ölâ 
hızlı bulardı onu kulaan ardında, ani parmakları görünmâzdi. Bu işi yapardı pek çem- 
rek, nicâ virtüöz! Nikolay İlyiç hesaplardı kobaklı şçötta! Kızlar keskin gözlân hepsini 
kertârdilâr hem kabarardılar, açan bobaları bölâ sorumnu işi onnara inanardı. Kendisi 
dâ sevinârdi, ani gelirâ genç kuşak büüyer. 

Predsedatelin aylesi yaşardı iki odada. Bir camal yısıdardı iki içeri. Büük içerdâ 
camal boyunda durardı çamurdan bir geniş pat, döşeli hasırlan, onda yatardı kızlar. 
Küçük içerdâ dinnenârdi ana-boba. Vardı taa bir odaları - suuk soba. Orada durardı bir 
büük dolap, bir fıçı turşuylan, bir dâ derin sandık Tudora bulünun çiizinnân, ama o da 
azar-azar boşalardı. Hayatta, bakırlıkta, asılıydı iki kazan içmââ suylan. Pınar uzaktay¬ 
dı. Büük kızlar şansora yarardılar işâ. Kışın pınarın aazı buz tutardı, yoktu nicâ yanına 
yaklaşmaa. Bu üzerâ bobaları yapardı demirdân çivi, angılarını kızlar giiyârdilâr ayak 
kabın üstünâ. Öleliklân pınardan çekilârdi kofaylan su. 

O gün karannık çöktüynân, Nikolay îlyiç evâ geldi. Lafta varmış gitmââ rayona 
selponun peçatını yaptırmaa, ama uymamış, gidilmemiş. Nikolay İlyiç, otçöt işlerini 
bitirip, nasıl da yapardı herzaman, geçti dinnenmââ. Vakit artık gecâ yarısına yakın¬ 
dı. Ufaklık çoktan artık uyuyardı. Yorgunnuktan adam osaat daldı uykuya, Tudora bulü 
sa taa uyumazdı... Gecenin bir vakıdında evin ardında nesâ trakladı... Karı sesirgen- 
di. Ne olsun bu? Sora ortalık sansın sus oldu. Bekim dâ ona ölâ geldi... Ama yok! Şin- 
di dâ yukardan işidildi! Kiriştâ bişey çıtırdadı... Aman, ne oler dışarda acaba? Kış gece¬ 
si, avşamdan bişey yoktu. Sanki lüzgâr mi kudurer da salkım aacınuiT dallarını kırer? 
İçindân bir şüpeli fikir geçti... «Eer taa bişey işidilirsâ, - düşündü o, - uyandıracam çor¬ 
bacıyı, makar ki o derin uykuda...» Çok geçmedi - genâ! Ama bu sefer: «Lup-lup! Lup- 
lup!» - kiminsâ adımnarı işidilârdi. 

- Koli, kalk! Tez kalk! Hırsız tavanda gezer! - sarsaladı o kocasını. Adam döşektân 
osaat fırladı, geçirip bişey üstünâ, çıktı hayada. Merdiven basamaklarım ikişâr-ikişâr 
aşıp, o sessiz sıyılıverdi tavana. Orada karannıktı. Ama kiriştâ birkaç keremet sökülüy- 
dü, da o kedik şindi şıladardı iki karartıyı, nicâ tılsımnarı. İki kişi domalmıştı terekâ 
yıvıncıın üstünâ, angısını çorbacı koruyardı toomnuk için. Kapıp berâânkının bacaan- 
dan, hırsız osaat yıkıldı, çürük örtü gibi. Öbürü sâ, sıbıdıp elindân bişey, tudı dooru 
kedââ da merdivendân başaşaa üzdü lumbur-tumbur kaar içinâ... Hırsızlar burasını 
beş parmaanı gibi bilârmişlâr. Onnar hanidân dadanmışlar bu «emnik erâ» da dayma 
azar-azar bir konserva tenekisinnân terekâ taşıyarmışlar. Tudora bulü sâ gündüz, pi- 
nip tavana, şüpelenârdi, ani kızlar genâ daatmışlar o boodaycıı. İçerdâ Tudora bulü tu¬ 
tuşturdu lampayı hem feneri. Uşaklar hepsi korkudan sokulmuşlar bir köşeyâ, nicâ 

yavrular. Hepsi titirârdi, hepsi korku içindâ durardı. En küçüü gez-gezinârdi o çırpı ba- 
cacıklarınnan ba kakularına, ba mamusuna. Ama bu iki yaşında uşaa kimsey kucaa al¬ 
mazdı. Bir nedân sora LenÇaylan Tatyana, alıp tüfââ hem feneri, çıktılar dışarı. Kapu 
önündâ bir-iki kerâ tüfek patladı. İkisi dâ korkudan çıvdırık baarardı: «Karaul! Ka- 
raul!» Sora Lenfa taa bir kerâ patlattı, ama suuk gecedâ kimsey işitmedi, kimsey dâ 
gelmedi. Kızlar girdilâr içeri. Tavandan işidilârdi Koli batünun sert sesi. İçerdekilâr 
dikmiştilâr korku dolu bakışlarını dooru kapuya. Hepsi beklârdi... Kapu açıldı. İlkin 
göründü çıplak kafalı bir adam, ani soyuk kalpaanı kıstırmıştı koltuuna. Girip içeri, o 
osaat çöktü erâ, ölecâ dizçâ dâ kaldı. Ardından çorbacı kapadı kapuyu. İçersini kapladı 
çirkin sessizlik. Hepsi şaş-beş kaldı! Hırsız diildi aşırıdan, diildi yabancı da... Soyguncu 
çıktı en yakın komşu - Petraşku Koçancı!.. Hem onun oolu Kostika, ani osaat yok oldu, 
sansın bir er köpââ... Petraşku zayıf güüdesinnân sinmişti, başını aşaa indirmişti. O ar¬ 
tık verilmişti, benzârdi diiülmüş köpââ. Hiç özenmâzdi kaçmaa bilâ, kendi derisini kur- 
tarmaa. Koli batü Petraşkuyu omuzundan döndürdü pattakılarına dooru: 

-Bak! Bak, benim beş uşaam var! Onnarın aazından bitki bukalarını gelmişin al- 
maa?.. Adamsın mı sân? - Sora gözlerini çevirdi berâânna da dargın-dargın attı: -Geti¬ 
rin bana bir buçak, şindi onu doorayacam, parça-parça yapacam!.. Avrrr-adını... 

-Aman, ayol! Bunu sade yapma! Onun da var uşacıkları! - Tudora bulü hem yal- 
varardı kocasına, hem stavrozunu yapardı... Adamın pek iifkesi çıkmıştı... Yanakların¬ 
da avurt kemikleri sinirli oynardı... 

- Sölâ, nâbayım ban seni şindi? - o hep dişlerini gıcırdadardı. - Sölâ, susma! 

-Yap... yap, ne istârsân, Koli... Aulunda tutmuşun... - Petraşku bitki halda söledi 
dâ bundan birtaa sesini çıkarmadı. Petraşkunun gözleri bakardı boşa... 0 sansın diildi 
kendindâ. Ortalık olduydu pek korkunç. Ölâ gelârdi, ani eer bir kıvılcın bir erdân çıkay- 
dı, bütün ev tutuşaceydı. Bilinmâzdi, ne olaceydı o gecâ, eer hırsız kaçmaa özenâydi, ya 
da karşı koyaydı... Nikolay İlyiç bir alifli, sıcak kannı adamdı, ama taş ürekli diildi. Öf¬ 
kesi çabuk çıkardı, sora çabuk ta dönârdi. Karısı bilârdi onun barut harakterini, onuş- 
tan hiç bir kerâ bilâ «yangına körüklân gitmâzdi». Hem Tudora bulü islââ annardı, ani 
kocası bu işi yapmaz - eli kalkmaz! 

Petraşku hep ölâ imdatsız durardı. Onun aazı kilitliydi. Lampadan gölgâ urar- 
dı sap-sarı üzünâ hem belli edârdi fit çökük kara yanaklarını. Gözleri derin batmıştı 
kafa kemiinin içinâ. Onun kuru güüdesi hiç doldurmazdı yamalı surtuunu. O kalmış¬ 
tı bir uşak kadar. Bakışında yoktu ne ceza şüpesi, ne dâ ölüm korkusu. Yoktu yalvaran 
bakışı da, ani af etsinnâr onun kör neetini. O istemâzdi baaşlasınnar ona kalan günne- 
rini. O bıkmıştı bölâ yaşamaa. «Nekadar aaçlık beni azar-azar kemirecek, taa ii diil mi 
birdân-birâ... dâ çektirmesin baari», - düşünârdi Petraşku. 0 beklârdi saadını... O kayıl¬ 
dı kâr şindi koysun kafasını kurban taşma. Canını ortalaa artık koymuştu. Nikolay İlyi- 
çin önündâ durardı zavallı bir kurban. Ana tarafının kara günneri kurbanı! Binnârlân 
vatandaşların birisi - aaç çiftçi adamı! «Yap, ne istârsân! Yap, ne istârsân!» - klisâ çan- 
narı düülârdi Nikolay İlyiçin ruhunda. Petraşkunun solgun bakışı şindi onun buvazı- 
nı tıkardı. Tudora bulü verdi kocasına bir çölmek su içsin. Biraz soluklanıp, adam sil¬ 
di annısını, oturdu patın kenarına. O küçüıi geliverdi bobasına, sarıldı ensesinâ, kay- 
















dı dizinâ. Üfkâ sauşardı, kızgınnık başladıydı suumaa. Kin dâ tutmaa Nikolay llyiçin 
tabeetindâ yoktu. 

-Petraşku, seslâ beni! Sat inââ dâ git Rusiyaya. Orada sân uşaklarını da, kendi ca¬ 
nını da kurtaracan, - yımışak seslân dedi Nikolay İlyiç da çıktı geçirmââ komşuyu. 

Evdâ bobasını beklârdi Kostika hem Lidacık. İçersi suuktu. Uşaklar yatardılar gi- 
iyimni. Lidacıın başı şalinkaylan dartılıydı. Onun yanacıkları kızarmıştı, ama o kırmı¬ 
zılık hastalıklıydı: kızçaaz sessiz yanardı ölüm atindâ. 0 kimseyi tanımazdı. Hastalık, 
kara canavar gibi, durmamayca yapardı kendi çirkin işini: emârdi hem çıkarardı Lida- 
cıın yaşamasını onun küçücük tenindân. Bu kızçaaz senârdi, nicâ bir çiçecik güzün... 

0 gecâ Nikolay İlyiçi sabaaya kadar uyku tutmadı. Fikirlâr kafasında biri-birinâ 
dolaşardı. İlerdân dâ diildi kolay. Ama şindi insanın sofrası heptân boş kaldı. O hasret¬ 
ti bir dilim mamaligaya da. Nedân bizim çiftçi halkın başına aaçlık geldi? Neçin insan 
ömürünnân mezarlaa gider? Uşaklar baara-baara aaç ölerlâr? Kimdâ kabaat? Kim cu- 
vap edecek bu insansızlık için? Kendi-kendinâ soruşları adam koyardı, ama cuvap on- 
nara bulamazdı. Soruşlar öndercilerin saar kulaklarından dönârdi geeri. Ama Nikolay 
İlyiç bilmâzdi, ani dooru cuvap alınacek taa 20-25 yıldan sora. 

Ertesi günü işidildi, ani sabaaya karşı Lidacık ölmüş. O Lidacık, ani öla gevrek 
gülârdi. 

Petraşku Koçancı yaptı ölâ, nicâ dedi Nikolay İlyiç: sattı inââ, alıp başını, oolun- 
nan gitti Mariupolâ, nereyi çoyu gidârdi işlemââ. 

Geçti yıllar, yaşamak düzeldi. İnsan çalışardı kolhozda, kazanardı trudoden, yıl 
bitkisindâ para da kabledârdi. On yıldan sora Petraşku Koçancı oolunnan döndü evinâ. 
Her gün gidârdi kolhoza, islââ çalışardı, öncü kolhoznik olduydu. Patredi durardı şan- 
nı taftada pravleniyanın önündâ. 

Nikolay İlyiç hep işlârdi selpoda predsedatel. Kızlar büüdülâr, şkolalarını 
bitirdilâr. Kimisi evlendi, kimisi gitti taa ileri dooru üürenmââ. Günün birindâ Niko¬ 
lay İlyiç hastalandı da operafiyaya dayanamadı... Onun evi önü insan doluydu. Hepsi 
gelmişti predsedateli bitki yoluna geçirmââ. Hayat hem içersi kalabalıktı. Avgustun ilk 
günnerindâ pek sıcaktı. Ortalık kaynardı, kapuları, pençereleri açmıştılar. Adamnar ta- 
man hazırlanardılar sandıı dışarı çıkarmaa. Bir boz sakallı adam kalabalıın arasından 
sokularak hızlı geçti dooru içeri. Stavrozunu sık-sık yaparak, sandım yanma düştü. O 
başını erâ urardı hem düülârdi, nicâ kurşuna urulmuş bir kuş... 

* * * 

Bân çok kerâ vardır işittiim bu olayı kendindân, Varvara Nikolaevnadan - o Varu- 
dan, ani küçüklüündâ Lidacıklan oynardı. Varvara Nikolaevna üürendi, oldu islââ, na- 
muzlu bir buhalter. Otuz dokuz yıl çalıştı selpoda baş buhalter, oradan da sora pensi- 
yaya çıktı. 













KÜÇÜKLÜ UM 

1. Bukva «T» 

Ban bir yaramaz uşakmışım, zarardan zarara gezârmişim. Ama yaptıklarımı 
anam-bobam prost edârmişlâr. Ellerimâ urmamışlar, dayak ta çekmemişlâr, neçinki 
ban ayledâ en küçüktüm. Bizim evimiz küiiyün ortasındaydı, onuştan hepsi bizâ yakın¬ 
dı: şkola, tükân, selsovet, pravleniya, bolnita. Hem bizim küüdâ açıldıydı üüsüz uşaklar 
için bir ev - «Betdom». 0 da bizâ pek yakındı, yol aşırıydı. 

Detdomcular ayırılardılar taa yıraktan, neçinki onnarın abaları, çepiçleri, şapka¬ 
ları birtakımdı. Kış vakıdında o boz renktâ rubalarlan uşaklar annaşılmazdılar, angısı 
kız, angısı çocuk. Kızlarda pelik yoktu, onnarın saçları kırkıktı, nicâ çocukların. Det- 
domcuları brakmazdılar gezsinnâr küü içindâ kendi başına. Onnar gezârdilâr stroy- 
lan, ikişâr-ikişâr. Yannarında vardı terbiyeciyka, angısı göz-kulak olardı distiplinaya. 
Bu detdom bizim küüdâ çok durmadı, ama aklımda kaldı, nekadar talandı uşaklar 
vardı aralarında, ne becerikli işlâr yapardılar. Herbir yortuya onnar hazırlardılar 
kontert, nereyi bizi dâ brakardılar girmââ. Klubçaaz küçüktü, dolu olardı insannan, 
hepsi istârdi siiretmââ bu zavallı üüsüzleri. Onnar çalardılar türkü, tant oynardılar, 
peet sölârdilâr, ama, bana gelârdi, onnarın gözleri hiç diildi şen. Onnar garip seslân 
çalardılar, insannar kimisi yaşlarını tutamazdılar, aalardılar. Aklımda kaldı bir kız, ol¬ 
sun oniki-onüç yaşında, onun adıydı Ksüşa Talmazan. Onu artık hepsi bilârdi nicâ bir 
artistka. 0 stenada gözâl patefon muzıkasına görâ yapardı türlü akrobatik etüdları. 
Bu kız sansın kemiksizdi! O pek cambazlu becerârdi, kolay bükülârdi, başaşaa durar- 
dı parmak üstündâ, kıvrılardı, yılan gibi. Sora atlayıp yukarı, konardı erâ da katlanar- 
dı iki kat, sansın bel kemii hiç yoktu. Nelâr yapardı o stenada, insanın aklı alınardı. 
Siiredicilâr korkardılar solumaa: «Aman düşmesin! Aman birersini kırmasın! Kopma¬ 
sın o incecik beli!» Bân dâ şaş-beş kalardım hem açık aazlan bakardım bu fenomen kı¬ 
zın yaptıklarına. Bizdâ oturardılar iki genç terbiyediciyka, angıları işlârdilâr detdom- 
da. Onnar gözâl giiyinârdilâr, uygun erleştirârdilâr saçlarını, boyardılar dudaklarını. 
Onnar herkerâ dufiya kokardı. Bunnarı bân hepsini kertârdim hem istârdim bân dâ 
taa çabuk büük kız olayım, benim dâ gözâl rubalarım olsun. Ama çok vakit lââzımdı 
beklemââ, bân ancak taa beş-altı yaşındaydım. Bu kızlar dayma alardılar beni onna- 
rın odasına, verârdilâr bana bakmaa albomnarını, artistlerin patretlerini. Kimi avşam 
oynardık domino hem onnar da benimnân iilenârdilâr. Bân saatlan beenârdim kendi¬ 
lerini siiretmââ, nasıl onnar ayna karşısında düzünârdilâr. Bana gelârdi, ani bu iki rus 
kızı pek gözâldilâr. Bir gün çok-çok düşünmedân, bân sataştım kızlara boyasınnar be¬ 
nim dâ dudaklarımı. Onnar, gülümseyip biri-birinâ, boyadılar hem dedilâr, ani bana 
pek yaraşarmış hem gözâl durarmış. Bân istedim onnardan aynayı. Açan baktım ay¬ 
naya, annadım, ani onnar beni dolapladılar: boyamışlar başka pomadaylan sade ır- 
sınnar beni başından deyni. Onnarın dudaklarında pomadanın rengi taa gözâldi! Taa 
pembâydi! Bân osaat sıyırttım enimnân o tunuk boyayı da sataştım hemen boyasın- 
nar kâr o pomadaylan, nasıl onnarın dudaklarında! İkisi dâ başladılar demââ, ani on- 
narda yokmuş ölâ pomada, ani onnar boyamışlar dudaklarını suratalarında. Ama on- 















nar taa bilmâzdilâr, kiminnân vardı işleri hem neyâ onnar sarıldılar. Bezbelli, o poma¬ 
da taa paalıydı, da onuştan düşündülâr, ani bana bu da etâr. Ban başladım seslân aa- 
lamaa, iki sıra yaş yanaklarımdan akardı, çıvdırık baarardım - taş dikârdim! Terbiye- 
ciykalar susturamazdılar bu beş yaşında inat uşaa. Verârdilâr elimâ bomboni, oyun¬ 
cak, taa başka işlâr, ama benim gözümdâ hep o pembâ pomada uçardı. Ban dâ kızça- 
az gibi istârdim gözâl olmaa! Azetmedim, ani beni aldattılar! Aşaaladılar! Sandılar, ani 
benim hiç yok annamam gözelliktân! Birazdana bezbelli benim keskin sesim bıktır- 
dıydı onnarı, da kızın birisi çıkarıp çantasından sevdii pomadayı, boyadı dudakları¬ 
mı. Ban, genâ aynaya bakınıp, osaat uslandım. Küsü bişey yoktu. Bölâ ufak-tefek işlâr 
çabuk geçârdi. Rusça bilmâzdim, ama her gün kapardım birkaç eni laf. Ban dâ onnarı 
üüredârdim gagauz dilinâ: Hto TaKon? - Kapa kotoh! 

Bir kerâ bân genâ kızlara takıldım: bu sıra üüretsinnâr beni dâ akrobatikaya, 
nicâ yapardı Ksüşa Talmazan. Kızlar kayıl oldular. Avşamnen içerdâ parça palaların 
üstünâ döşârdilâr bir yorgan, tutardılar beni belimdân da üüredârdilâr yapmaa «mos- 
tik», «şpagat», sora, üzü koynu yatıp, tekerlek gibi sallanmaa. Kolay bükülârdim, ya¬ 
pardım hepsini, ne gösterârdilâr. Ama taa çok bân istârdim üüreneyim islââ yapmaa 
duvar boyunda bukva «T». Bir gün, açan yoktu kimsey evdâ, bân giriştim bu işâ kendi¬ 
mi alıştırmaa. Bak avşama kızlar geldiynân, pek istârdim kabarmaa, ani onnarın har- 
cadıı zaametleri boşuna geçmedi. Sundurmada, duvar boyunda, lââzımdı durmaa iki 
elin üstündâ, ayaklarını da duvara dayamaa hem uydurmaa ölâ, ani olsun bukva «T». 
Bân yaptıydım birkaç kerâ, dinnenâ-dinnenâ. İlktân ayaklarımı koyamazdım uz duva¬ 
ra, yannardım saaya-sola. Ama sora kolayını aidiydim. Bu işi artık islââ üürenmiştim 
da su gibi yapardım. Sevinmeliktân yukarı atlardım. Atlayarak indim aşaa, neredâ ka- 
kularım mamuylan lampaç yapardılar. Biraz orada da atlayıp, kafama girdi bir yapış¬ 
kan fikir: gidip genâ tekrarlayım taa bir kerâ bukva «T»-ıyı. Ama aklıma hiç gelmâzdi, 
ani bu trenirovka benim şımarık küçüklüümdâ bitki olacek. Pindim genâ sundurma¬ 
ya, dedim, uzaa gitmeyim, buracıkta yapıvereyim. Taman istârdim çevirtmââ topuk¬ 
larımı bukva «T» gibi, işidildi bir çirkin «çangır-cungur-r-r»! Tuz-buz oldu sırçalar, 
düşüp sundurma üstünâ. Bu sesâ hepsi kaçarak geldilâr görmââ, ne oldu. Mamu sor¬ 
du, kesmedim mi birerimi, kan bişey yok mu? Dedim, yok. Sora o maamilâ dedi: «Za- 
rarcıyka! Bân sana bir gün çıkışacam, ama bakalım, ne günü!» 0 hep bölâ bizâ gıjgı- 
rardı, ama bişey yapmazdı. Kakularım topladılar şişâ kırıklarını, süpürdiilâr d<J> ma¬ 
muylan gittilâr aşaa. Ama orta kakum oyalandı... O dikmişti gözlerini bana dooru da 
uzun-uzun bakardı. 0 sevinir gibi olmuştu hem bakışından annadım, ani o nesâ bir 
kötülük neetlenârdi yapmaa. Sora uşakça başladı yumuruklarını biri-birinâ düümââ, 
beni kızdırmaa: 

- A gelsin avşama boba da o sana gösterecek... Ölâ dâ sana lââzım! 

Anam-bobam makar bir şamar ursunnar bana. A o kakuma sa bir kerâ boba çı- 
kardıydı kayışını, neçinki o gün istemâzdi gitmââ kuliyi otlatmaa. Her gün Man¬ 
tar Kostiylân gidârdi, o gün sâ keçilii çıkmıştı: «Gitmeyecâm!» Bobamn önündâ ba- 
caam erâ urardı kakum... Kıçı olmuştu yara, kayışın tokası daji belli edârdi. Yaralar 
bitişincâ, kakum birkaç gün kuliyâ pinâmâzdi da kuli yanında yayan gidardi. Şindi beni 








dâ beklârdi ceza! Olduydy avşam. Iştân geldi boba. Mamu sofrayı koyardı, hepsi hazır- 
lanardı ekmek imââ. Boba herzaman oturardı skemnecââ, biz sâ erdâ doz-dolay sarar¬ 
dık üç ayaklı sofrayı. Mamunun yanına oturmuştu raatsızlıı çekân kakum. Başladılar 
imââ, benim sâ buvazımda bir sert düünük aykırı durardı. 0 kakum dirsânnân dürt¬ 
tü mamuyu: «Sölesânâ ma! Hadi sölesânâ!» Boba işitti bu fisirtiyi dâ dedi annatsınnar 
önada «enilikleri», o da istârmiş bilsin bizim evdeki işlerimizi. Benim üreciim bittiydi... 
Mamu iiltmişti gözlerini aşaa da bakmadaan bobanın üzünâ, küsülü dedi: 

- E, sân ne, bilmeersin Ankunun marfetlerini mi? 

- Ya sölâ, sölâ, bakalım, bu sefer dâ ne oldu ? - boba sesirgenârdi, ne ileri dooru 
mamu annadacek. 

-Akrobatika yaparkan, Anku razgelmiş pençerâ uuruna da kırmış şişeleri. 

Oldu bir sessizlik. Bana geldi sansın on saat geçti! Cancaazım düülârdi, sandım, 
fırlayacek. Buka elindâ boba gezdirdi gözlerini hepsimizdâ, üürenârdi ortalım duru¬ 
munu. Bakışını durguttu o amazçı kızında, angısı buruk çevirmişti ensesini da bakardı 
bobanın gözünâ. 0 beklârdi sudu! Son şaraatı! Öbürlâr hepsi iyârdilâr, bakardılar ça¬ 
nak içinâ. Bu sa pek istârdi görsün, nicâ şindi boba benim canımı alacek! Boba taa bir 
kerâ kıymetlendirdi ortalıı, sora bıyık altından azıcık gülümsedi dâ dedi: 

- Sarp iş! Koyacez başka! Ne sırça mı yok? 

Benim o kakucuum, sansın çürük erâ bastı... 

Ölâ beni bobacıım o gün kurtardıydı. Bütün dünnedâ en islââ bobacıım! Hem kaç 
kerâ taa sora kurtarardı - sayısı yok. Boba, neçinsâ, vazgeçârdi beni takazalasın. Şıma- 
rıklıımnan taa çok problema ona bân yapardım. Annardım, ani beşimizdân o taa çok 
beni sevârdi. Ama bân ona bir kerâ bilâ demedim: «Seni pek severim, bobacıım!» Ne- 
çin dememişim?.. 

2. Karpuzlar içindâ 

Vançu daykanın kızınnan biz akrandık. Lafımız hem aklımız Maşkuylan pek 
uyardı. Biz taa şkolaya gitmâzdik, ama güzâ hazırlanardık gitmââ. Dayka hem Kireki 
bulii işâ gidârdilâr da beni Maşkuya kafadar brakardılar. Biz kuşlara atardık, köpeklân 
kediyi doyurardık hem yalaa su dökârdik. «İşimizi» bitirdiktân sora oynardık kukla- 
cık, beşkacık, biri-birimizâ türlü masallar hem yalannar kurardık. Maşku deyârdi, ani 
büüdüynân o evleneceymiş bir lötçââ. Onun adıymış Alik. Annaşmak aralarında artık 
çoktan olmış. Da bu üzerâ çalardı bir çastuşka: 

Mümü, a AemnuKa ak)6ak>! 

Mcimü, 3a AemvuKa noüdy! 

/lerriHUK ebicoKO Aemaem, 

Mhobo deme noAynaenı. 

Bom 3a 3ino a eao ahdöahd! 












Rusça laflan pek uyduramazdı, ama peltek-meltek çalardı. Açan yukarda geçârdi 
bir uçak, Maşku deyârdi, ani bu Alik da, çıkıp sokaa, ellerini sallardı, selâm verârdi. Ban 
dâ geeri kalmazdım. Benim dâ, kızçaaz gibi, önümdâ gözâl masallı yaşamam serilârdi. 
Deyârdim, ah, büüsâm bir kerâ, olacam artistka da giiyenecâm gözâl yalabık fistanna- 
ra. Alacam üüsek ökçeli ölâ emeni, angıları gezârkân mutlak gıcırdasınnar. Ölâ emeni 
vardı «oçitilkada», üüredicimdâ. Hem benim odamda duracek bir büük dolap: bir çek- 
meci olacek dolu türlü bomboniylân, öbürü dâ - türlü kovriklân. Bân bunnarı annadın- 
ca, Maşku düşünârdi, ne ileri dooru sölesin da beni geçsin. Deyârdi, ani onda olaceymış 
çok ipek kofta, gözâl etek hem pateşkalı gölmek. Uzun yaz günnerindâ biz uşakça yarı- 
şardık, kim taa üstün çıkacek bizim pembâ düşlerimizdâ, ani küçük kızların kafacıkla- 
rında uçuşardılar, renkli kelebeklâr gibi. Biz taa ahmacıktık, aklımız ermâzdi. O çeşitli 
umutlar bizdân pek uzaktılar, ama gözâldilâr... 

Vançu dayka mukayetli çorbacıydı hem pek islââ adamdı. Onun elindân herbir 
iş gelârdi. 0 ayaklı maşinkada dikârdi gölmek, terlik, yastık üzü hem başka lââzımm 
işlâr aylesinâ. Pek becerârdi fıçıcılık işlerini düzmââ. Bizâ sorardı, bileriz mi hesapla- 
maa, nekadar şarap girecek filan fıçıya, açan genişlii bukadar, ortası hem üüseklii bu- 
kadar... Formulaları o bilmâzdi, ama bunnarı hesaplardı, fıçıları ustayca uygun yapar¬ 
dı. Yarım küü fıçıları ona yaptırardı. Hem daykada vardı bir gözâl alma başçası. Aaç- 
lar durardılar hepsi erekli, tertipli, sıra-sıra. Her yılın yapardılar türlü almalar. 0 aşı¬ 
rıdan getirârdi çeşitli şortları, edenârdi türlü fidan. Gösterârdi, nasıl lââzım haşlamaa 
fidannarı. Keskin çakısınnan kesip diçkanın kabını bir stavro gibi, alma gözünü uygun 
koyardı orayı, sora baalardı da çıkarardı eni bir şort alma. Açan bân gidârdim onna- 
ra, dayka geçirârdi beni başçasına (onsuz başçaya girmââ o brakmazdı kimseyi) da an- 
nadardı, angısı güz alması, angısı Dragaykada oler, angısı iişi alma, angısı tatlı, angısı 
iişi-tatlı. Bân Vançu daykayı benzedârdim Miçurinâ - onun da vardı ölâ kara paraliyası. 
Kireki bulü bir zabunca insandı, kolhoza gidârdi, işlârdi başça brigadasında. 1i insandı, 
ama biraz sevârdi şarapçıı. Dayka evlenmişti ona, ani var çok topraa deyni. Yazın bân 
çok vakit geçirârdim onnarda. Evdâ lcimsey yoktu, biz Maşkuylan kendi başımıza ne 
aklımız erârdi, onu da yapardık. Aul aşırı yaşardılar Kırcallar. İki komşuyka hiç annaş- 
mazdılar, hep çekişârdilâr tauklar için, ani girârmişlâr aula. Kırcalların aulunda vardı 
çok karpuz. Onnarın da evindâ bütün gün yoktu kimseylâr. 

- Karpuz isteersin mi imââ? 

-E, kim istemâz karpuz bu sıcakta? Elbetki, isteerim. 

-Ozaman gel ardıma. Bu kamış aulunu görersin mi? - Maşku bana dik-dik ko¬ 
manda verdi. - Kamışları lââzım ölâ aralamaa da girmââ bostana, ani hiç belli olmasın. 
Hiç kimsey annamasın, ani biz oradaydık. 

Plan annaşıldı hem düşünmedâân kabledildi. Biz başladık aralamaa kamışla¬ 
rı, yaptık bir kedik da usul-usul girdik komşuların başçasına. Karpuz vardı çok, ama 
hepsi taa olmamıştı. Maşku koparardı büücâk karpuzçıkları da, urup dizinâ, çem- 
rek kırardı onnarı. Bakardı, angısı kırmızı, onu iyârdi. Bân dâ ona bakardım. Olmuş 
karpuzları biz kemirârdik, pembeleri basedârdik. Açan başladık doyunmaa, aarar- 
dık sade kan içli. Doyduktan sora başladıydık karpuzların içini oymaa, kofacık yap- 









maa. Ölâ-ölâ biz gerââ gibi karpuz kopardık hem islââ çiinedik bostanı. Öteedâ ya¬ 
rım aulu kaplardı paşoyluk. Maşku kırdı birkaç ta koçan sütlü papşoy da sora, genâ o 
kediktân çıkıp, kamışları islââ dooruttuk. Elbetki, eer o minutlarda kafamız işleyâydi 
makar birazçık, ne biz yapardık, olmayaceydı bu zararlık. Ozaman bizim, beş-altı ya¬ 
şında uşakların, hiç yokmuş annamamız, ne o bizim yaşamamız hem neçin insan du- 
umuş bu dünnedâ. 

Artık avşam yakındı, açan benim aklıma geldi, ani lââzım evâ gitmââ. Boba iştân 
taa gelmemişti, kalanı da kimsey bana bişey sormadı, neredâ bütün gün gezdim hem 
ne yaptım, bân dâ kimseyâ bişey çıtlatmadım. 

Alaca karannıktı, açan köpek bauladı. Bizim aula yaklaşardı bir zabunca karı, 
elindâ tutardı bir sopa. Bân tanıdım Kırcalkayı hem annadım, ani Maşku beni beş ka- 
peykaya sattı. Karı bizim bayırcıı çıkınca, bân hemen evin ardına saklandım. Sora geç¬ 
tim Tivçu batünun auluna. Orada vardı bir dik saplık, yanında da merdiven dayalıydı. 
Bân basamaklardan alat-kıpıt tırmandım saplım üstünâ da üzükoynu ölâ dâ kaldım. 
Ama bitki basamaktan sora ayaam ilişti merdivenâ, da merdiven düştü. Yatıkça saplık 
tepesindân islââ görünârdi bizim tokat. Köpek salardı, Kırcalka tokat yanında durak¬ 
landı, bakındı, köpektân sakındı. 

- Donka bulö-ö-ö! Donka bulö-ö-ö! - sert-sert baarardı karı. Köpek kesârdi 
onun çirkin sesini, o genâ baarardı, çaarardı mamuyu. Bir nedân sora mamu çık¬ 
tı, gıjgırdı köpââ sussun, ama köpek hep salardı, sade biraz baulaması yavaşıdıydı. 
Mamu yaklaştı tokat yanına, üfkeli karı iiri-iiri nesâ annadardı, bet sesini yapardı. 
Hepsi annaşılmazdı, ama durmamayca çok kerâ tekrarlardı «Sopa düşmanı, primari- 
ya, jandarlar». Karı pek kızmıştı, çirkin lafedârdi hem ayıflanardı. 0 bir yakışıksız su¬ 
ratlı karıydı, vardı bi kırmızı burnusu, dudakları da tersinâ dönmüştü. Bana saptıkta 
üzükoynu durmaa hiç yakışmazdı, bân korkardım kımıldamaa hem düşmââ erâ. Sa- 
mannar batardılar kollarıma, tırmıklardılar ayaklarımı. Benim saçlarıma yapışmış¬ 
tı payacınalar hem pek sıçana kokardı. İşidildi benim adım. Kırcalka bezbelli istârdi 
getirsinnâr beni ona da koparsın kafamı, ya da islââ bir lobut bana çeksin. Mamu nesâ 
ona sölârdi, ama o taa hızlı mamudan lafedârdi, sopasını urardı portaya, saldırardı 
köpââ, ama gitmâzdi. Çöktüydü islââ karannık. Beni başladıydı sivri sineklâr imââ, 
kulaamda brınnardılar. Sarafanım omuzlarımı, kollarımı, ayaklarımı hiç örtmâzdi. 
Sivri sineklâr çıplak etlerimi dalardılar, sora da dalanmış erlâr pek gidişârdi. Sivrilâr 
beni şişirdiydilâr, ayaklarım, kollarım tutuştuydu. Bilmeerim, bitkidâ ne mamu dedi 
bu üfkeli insana, ne adadı, nasıl annaştı, ama karının sesi artık uzaklaşardı. Mamu 
geçirârdi o bulüyu aşaa. Ama o hep ölâ okunarak gidârdi. Ortalık sus oldu. Beni kim¬ 
sey aaramadı, kimsey dâ bulmadı. Bân kaldım saplık üstündâ, erâ inâmedim. Kör 
sineklâr benim körpâ kanımı sansın pompaylan çekârdilâr. Sora neredân sâ yarasa 
kuşları da peydalandı. Onnar uçuşardılar üstümdâ, yakın-yakın geniş kanatlarını ya¬ 
yardılar. Onnardan pek korktuydum. Bân başladım baarmaa mamuya, aalardım, ama 
hepsi girmiştilâr içeri dâ işitmâzdilâr. Topladım ayaklarımı, birkaç tutam samannan 
örtündüm sivrilerdân da kolaççık gibi kıvrıldım. Ölecâ dâ sızmışım. Hiç duymadım, 
açan bobam kucaklan indirmiş beni samannık tepesindân. Bütün gecâ hep sölenmi- 














Macar aylesi. Arına Macar (Büük) solda. (Peetçi, jurnalist Büiik Allanın malisi). 
Çeşmeküü, Valkaneş rayonu, 40-cıyıllar, XX a. 


şim: «Jandarlar! Jandarlar!..» Mamu sabaayadan yanımdan ayırılmamış. O hep stav- 
rozunu yaparmış hem duasını okuyarmış... 

Boba işâ gidârkân uuradı annasın saalıımı. Ban doymuştum uykuma hem duyar¬ 
dım kendimi islââ. O baktı uzun-uzun bana da sordu: 

-Sân kaç yaşındaysın? 

Ban şaştım, ani boba unutmuş da osaat şüpesiz getirttim aklisına: 

-Beş buçuk. 

-Beş buçuk, - tekrarladı boba. 

- Koca kızsın şansora, ama nezaman fikir edinecân? Sân beni kızarttın. Bana taa 
şindi tokmak urdu. Susardım, kabaatlıydım... 

- Omuzların üstündâ kafan olsun, diil boş susak! Kendi aklınnan yaşa! 

Çok yıl geçti ozamandan beeri. Ama bobamın ayozlu lafları imiin derinniinâ sap¬ 
landılar... 


2016 , iyül 














r lvan MILEV, 

Komrat kasabası 


Şennen kendi yortunda... 
İkinci Kanonnuk 16:14 

«ANA DİLİ» YORTUSU 


Saabidân hayır geldi, 

O biza dili verdi. 

Korudu onu baştan, 

Bu günâdân, pek çoktan. 

Büük yortu «Ana dili», 
Bu gün pek paalı, belli! 


Türkülar candan öter, 
Gagauz şen, hoş gezer. 

Pek çok şükür Saabiya, 
Sevineriz yortuya. 

Lafımız kalsın tatlı, 

Gün gibi, cömert, şafklı! 


Gelin Bana, hepsiyorgunnar hem üklü 
olannar, da Ban siza raathk verecâm. 

Matfey 11:28 


OMUR... 


Çabuk hem boşuna geçer yıllar. 
Senin tozdan, küldan izlerini 
Hırsız lüzgâr, hızlı çalıp, saklar, 
Ama durgun da koş fikirini. 

Dua kızgın ko üreendân çıksın. 
Erda günaa, adam salt musaafir. 


Varlaa isteer doysun? Üstün kalsın? 
Raadı onun hiç yok - topleer zihir... 

Tamah olmaa - bu pek titsi tabeet. 

Biter zaman, olcan sân suuk toprak... 
...Soluk çektim, duydum: taa var kısmet. 
Canım biler - Göklâr en İi Konak! 


*algralaı 















isteyin, da siza verilecek... 

Matfey 7:7 


BAN SENİN EVLADIN 


İisözlâ büün, Saabi, 

Hem dâ ver Ensemâk Kuvedinnân... 
Serbestlinnân Sevgi 
Sarmaştır da baaşla canıma... 
Dinsizlii unutmaa, 

İleri yaşamaa Havezinnân, 

İnam korumaa, 

Bitkidâ dâ ikram kazanmaa. 


Yardımna annamaa, 

Ki ömür ilerleer Dooruluunnan. 
Hep sola kulaama: 

«Mutluluk çok bekleer ilerda...» 
Zeetlerdân kurtardın, 

Enilet aklımı San Ruhunnan... 
«Ban Senin evladın, 

Kucakla, dinnencâm Güüsündâ». 


... Saabiya metinnik!.. 
Psalma 103:31 

BENİM KOMRADIM!.. 


Tez geçti vakıtlar. 

Kuş gibi, uçtular... 

Büün sana, Komur-At, 

«Hoş geldin!» - deer Komrat. 
...Donaklı sırtlarda, 
Yalpugun boyunda, 
Güneşli Bucakta, 

Yaşamak kucakta. 
Allahtan bu Vatan 
Evelki zamandan! 

Kırları kullanmaa, 

Gözellii korumaa!.. 

...Sân, Komrat, gölgeli, 
Merkezin döşeli. 

Parkların tertipli, 

Fenerlâr sedefli. 


Bürüncük gazonnar, 
Şırıldeer fantannar, 
Kızların gülümseer, 
Oolların şen gezer. 
Evlerin başında, 

Aullar boyunda, 

Sarp lilâka açer, 

Kokusu hoş üçer! 

...Sân, Komrat, enilen, 
Birliktâ kaavilen, 
Sevgini paylaştır, 
Halkları dostlaştır! 
Zorluklar kaybelsin, 
Ömürün sevinsin... 
...Sân çalış sefalaa, 
Korusun ko Allaa! 







...Saabi işider, açan ban çaarerım Onu. 

Psalma 4:4 

BENİM DUAM 

Yardım tez verersin, Saabi, inanerım, 
Açan saurgun var raatsız canımda. 

Küvet ver bana, pek Sana yalvarerım, 
Çaarmaa aydınnaa, kim kayıp yolunda. 

Saabi, semizlâ, Neetindân hep brakılma, 
Yardım et Oolunnan olmaa birerdâ. 

Sevgi ver hem afet, bizdân taa atılma, 
Kullan bütünnâ San bizi bu erdâ. 

...Te gena, Saabi, ban Sana verilerim, 

Titsi acılar haşladı, kuruttu... 

Serptin San Kanınnan, çok şükür ederim, 
Dıveç Baalantı kurtulmaa dooruttu! 


Sevgi hiç durgunmeer... 

1 Korinflilera 13:8 

ALLAHIN SEVGİSİ 

Erin üzündân ban kaydım kuyuya. 

Kuyu çok kazdı fenası dünneyâ. 

Attım gözümü yukarı, Göklerâ, 

Göklâr iildilâr, diidilâr taa era. 

Pek tez beladan kurtardın Sân beni, 

Beni kurtarmaa uzalttın Elini. 

Saabi, Yardımınnan çıktım Aydınnaa, 
Aydın Yolundan dooruldum Ardına. 















Saabi... var dooruluk... 

İeremiya 10:10 

NE VAR DOORULUK? 

İi Sözlâr Göktân gelerlâr: 
«Sân, Saabi, var Dooruluk! 
O Sözlâr Umut vererlâr, 

Şen Haber hem Mutluluk. 

Şu günnâr hızlı geçerlâr, 
Bak, Şafkı kaybetmâ sân. 
Hererdân seslâr öterlâr: 
«Gel bizâ, Saabi, heptân!» 

Afet, afet, yalvarerız, 

Ak Ruhunnan ver küvet. 

Diz çöküptâ damşerız, 
Büün bizi Sân enilet! 


Onun kanatlan altında olacan kovuntuda... 

Psalma 90:4 

HABER ALLAHTAN 

Ban seni alcam kucak Sevgimnân, Kurtulmak vercâm sana Elimnân, 

İlinnik, raatlık sana vercâm, Doorutçam iiri ömürünü, 

Yısıtçam suuk canını İiliimnân, Yanında olcam sonsuz seninnân, 

Ruhuna senin mehlem olcam. Salt inan, kirletmâ üziinü. 

Ban seni koreerım, diişünerim, Sân kahır çekârsân - güç çekerim, 

Gel Bana, atıl fenasından. Eer aalarsan - yaşını silcâm. 

Yarattım, sana izmet ederim, Hoşluunda hem zorluunda özleerim, 

Büiik umut kablet büün Oolumdan. Koynuma seni diveç alcam! 











GAGAUZLARIN ISTORIYASI 



Gagauzgençleri. 40-ciyıllar, XX a. Komrat k. 




Gagauz düünü. 50-ciyıllar, XX a. Komrat k. 

FASIL OKUMAK 


C/^ a „ a 

hem Paşi taa küçüktân dostlaştıydılar. Onnar bir yaştaydılar, henez 
olmuştular onüçâr yaşında, barabar üürenârdilâr, sıkça okulda oturardı- 
lar yannaşık bir masada. Kumalar pek uymuştular biri-birinâ, beenârdilâr 
birerdâ gezinmââ derslerdân sora hem biri-birinâ musaafir gitmââ. Taa üstünâ on¬ 
nar senselâydilâr dâ. Te bu gün dâ kızlar annaşmışlar üülendân sora buluşmaa da 
gezinmâa biraz küüyün orta sokaanda. Paşi okuldan sora idi üülen ekmeeni, biraz 
yardım etti anasına, yaptı uroklarını da gitti Çanayı evdân almaa da gitmââ hava al- 
maa. Yaklaşıp Çananın evinâ, o birkaç kerâ baardı, ama kimsey çıkmadı. Paşi pek şaş¬ 
tı bu işâ, zerâ onnar annaştılar, ani Çana olacek evdâ da bekleyecek Paşiyi. Paşi yak¬ 
laştı da urdu kapuya, ama genâ kimsey çıkmadı. Kız dürttü kapuyu - o açıktı. 0 koy¬ 
du neetinâ girmââ içeri da bakmaa, var mı orada birkimsey. 

Karannık hayatta yoktu kimsey, ama kızçaaz girdi içeri da gördü arkadaşı¬ 
nı Çanayı oturarak pençerenin yanında. Çana, dayanıp dirseklerinnân masaya, 
ellerinnân tutup kafasını, iilmişti bir açık kiyadın üstündâ. O okuyardı bir kalın 
kiyat da sansın hiç duymardı, ne oler onun dolayında. Paşi enikunu verdi selâm, 
ama Çana salt yavaşıcık salladı kafasını, kaldırmayıp onu. Çana ölâ dalmıştı oku¬ 
maya, ani Paşiyâ geldi, ki o hiç solumeer da. Çananın gözleri geçârdi çizidân- 
çiziyâ, bir küçülârdilâr, bir büülârdilâr, bir yaşlanardılar. Dudakları kımıldardı, 
sansın o nelârsâ kendi-kendinâ lafedârdi. Paşi genâ laf kattı Çanaya, ama öbürü 
hiç sarsmadı, ölâ dalmıştı okumaya. Ozaman kızçaaz oturdu patın kenarına, da 
çeketti siiretmââ, nicâ Çana okuyer. «Bekim, bıkacek da kaldıracek kafasını», - 
düşündü Paşi. Vakit geçârdi, ama Çana hep okuyardı, hiç bakınmayarak dolayanı¬ 
na. Kimâr kerâ o taa derindân çekârdi soluunu. Paşi başka açmadı aazını, gördü, 
ani arkadışını yok nicâ ayırmaa bu okumaktan. «Sanki nelâr okuyer o kiyatta, ani 
hiç duymeer kendini? Acaba bitirmeyincâ okumaa bu kalın kiyadı, hiç imââ dâ mi 
istâmeyecek?» - şaştı kumasına kız da, enikunu çıkıp içerdân, gitti. Ertesi günü 
okulda Paşi sordu kumasına: 

- Bitirdin mi kiyadım okumaa? 

- İ, sân nâândan bilersin, ani bân kiyat okudum? - belertti gözlerini Çana. 

- Bân bir saada yakın siirettim senin okumanı, selemneştim seninnân, laf kat¬ 
tım, ama sân sansın öbür dünnedâ bulunardın, hiç kafanı da kaldırmadın. 

Çana kızardı. Kaç kerâ anasından da var işittii, ani kiyat okuyarkan, sansın saar 
oler, hiç bişey işitmeer. 

- Nelâr okuyardın orada, sölâ makarki kiyadın adını, - sarılarak sevgili arkada¬ 
şına, yalvardı Paşi. 

- «Sobor Parijskoy Bogomateri», - yavaşıcık deyiverdi Çana, pek sevinerâk, zerâ 
o bilârdi, ani onu evdâ bekleer Gügonun başka kiyatları hem taa çok kiyatlar biblio- 
tekadan. Okumak ona en paalıydı dünnedâ. 













BIYAZ TARLA 

ana hem Lida üürenârdilâr üçüncü klasta. Avdarmanın şkolası bulunardı 
küiiyün ortalımda, yamaçta, eski yapılarda. Onnarın klası kalardı sokak ta¬ 
rafına. Pençerelâr büüktü, üüsekti, onnardan görünardi küü taa kenarına- 
dan hem uzak meralar da. Uşaklar sıkça bakardılar pençerâ aşırı urokta, siiredârdilâr 
dolayları. Üürediciyka bakardı, ani klasta ii üürenân uşaklar otursunnar yufkalarlan 
da olsunnar onnara yardımcı. Çanayı da oturttular bitkinci partaya Lidanın yanına, 
ani o destek olsun Lidaya üürenmektâ. Te bu urokta da üürediciyka yazdı taftada ma- 
tematika daavalarım da beklârdi uşaklar hesaplasınnar. Çana hızlıca hepsini yazdı, 
baktı Lidanın tefterinâ, ama o, zavalısı, hiç taa yazmamıştı taftadan yazıları da. Çana- 
ya üürenmâk pek kolay verilârdi, ama Lidaya, bezbelli, zordu üürenmââ. Çana koydu 
kendi tefterini Lidanın önünâ da yavaşıcık dedi: 

-Yaz benimtefterimdan, ama hızlıca, zerâ şindicik tefterleri toplayaceklar. 

Lida, çıkarıp dilini, başladı yazmaa. Çanada peydalandı serbest vakit, da o baş¬ 
ladı siiretmââ küüyü hem dannarı. 0 bu işi pek beenârdi, zerâ, siirederâk dolaylan, 
o aklınca başlardı düş gütmaâ, da ona pek meraklıydı kendi uşak dünnesindâ. Çana 
geçirârdi gözdân küüyün sokaklarını. Tâ etişti kendi sokaana, gördü kendi küçük 
hem eski evceezini kırmızı keremetli örtüylân. 0 hesapaldı, nicâ kapunun önündâ 
gezinârdi mamusu. Te anası yaklaştı yaz kuptöruna, açtı fırın aazını da baktı fırının 
içinâ. «Mamu, allelem, kıvırma pişirer, uroklardan sora kaçacam hızlı evâ», - düşündü 
Çana da sansın duydu haşlak kıvırmanın kokusunu. Kendi evindân onun bakışı geçti 
tarlalara, Komrat tarafına dooru şöşeyâ, Bostan baalarına. Kızçaaz her gün siiredârdi 
bu sevgili resimneri: onnar yakındılar, sıcaktılar, mayıldılar. Ama bir dâ o duydu, ani 
onun sınaşık gözünâ nesâ ilişer, dolaştırer, bu resimnerin arasında peydalandı birbi- 
şey, angısına o diildi sınaşık. Kızçaaz taa bir sıra dikkatli baktı küüyün kenarına da 
dondu şaşmaktan: orada durardı bir büük uçak! O okadar büüktü, ani evlâr hem fi- 
dannar kalardı küçük onun yanında. Çana tanıdı onu, zerâ o çok sıra görârdi onu İti¬ 
yatların resimnerindâ hem yukarda göktâ, açan uçardı bir biyaz kuş gibi. Kimâr kerâ 
uçaan işidilârdi salt uuldaması hem ardına kalardı biyaz iz. Çana şaş-beş kaldı, taa bir 
sıra baktı: meydanda, angısım diil çoktan düzelttilâr küüyün kenarında, onnarın so- 


kaan üstânda, geerip büük kanatlarını, durardı uçak. Kuyruu bükülüydü yukarı doo¬ 
ru, da onda Çana keskin gözlerinnân hesapaldı kırmızı yıldızı. O dürttü Lidayı, da on¬ 
nar başladılar bakmaa uçaa dooru hem şaşmaa: 

- Ya bak ama büük! Sansın masaldan gelmiş, yarım sokak gibi! - bayılıpta 
gülârdilâr hem şaşardılar kumalar. Onnar unuttular, ani bulunerlar urokta. Üüredi¬ 
ciyka hesapaldı, ani geerki partada kızlar eşinerlâr, gülerlâr. O baardı onnara, ama 
kızlar hep okadar bakardılar pençerâ aşırı hem gülârdilâr. Çana artık kızardıydı 
gülmektân. Ozaman üürediciyka dedi, ani onnar çıksınnar klastan da yavaşısınnar 
kapunun ardında. Kumalar, bayılıpta, tutarak iireklerini, çıktılar klastan. Çana hiç di¬ 
ildi kahırlı, ani onnarı kırlattılar uroktan, taa üstünâ sevindi bu işâ. 

- Hadi kaçacez küüyün kenarına, ani yakından görmââ uçaa! - teklif etti o Lidayı. 

- İ, ozaman uroklardan mı kaçacez? - sordu korkak Lida. Ama Çana seslâmârdi 
onu, tuttu onun kolundan da çekti ardına. O ölâ pek istârdi görmââ uçaa yakından, 
ani başka hiç bişey düşünmârdi. 

Açan uşaklar etiştilâr küüyün kenarına da yaklaştılar uçaa, o, sallayarak kanat¬ 
larını, başladı enikunu gitmââ, sora hep hızlanardı, da te kalktı er üzündân havaya. 
Uşaklar kaçardılar ardına, sallardılar ellerinnân, baarardılar. Uçak, pek baararak, uul- 
daayarak, döndü birkaç kerâ kırların üstünda. Geeridân onda kalardı bir biyaz koraflı 
iz. 0 biyaz iz düşârdi tarlanın üstünü, da tezdâ kara tarlanın üstü oldu bim-biyaz, san¬ 
sın ilk kaarcaaz örttü erin üzünü. Çana aldı erdân birkaç biyaz borçak elinâ, onnar 
tombarlaktılar, da vardı nicâ sanmaa, ani onnar buz parçası, ama salt erimârdilâr. 
«Sanki nedir bunnar? Hem neçin uçak döşetti onnarı tarlanın üstünü?» - diişünürdi 
Çana, sevinerük, ani tarla oldu ölü gözül. 

Uşaklar taa bilmürdilür, ani bu biyaz, grah gibi tolucuklar - udobreniya, hi- 
miya malları, angıları getireceklür büük bereket kırlara, ama bereketin yamsora 
getireceklür çok kötü hastalıklar. Himiya salt başlardı girmüü Bucaan kırlarına, sora 
başlayacek girmüü insanın evlerinü, insanın içlerinü imüklün, suylan, zarzavatlarlan 
hem meyvalarlan, kısaldarak insanın ömürünü. Himiya malları basacek insanın yaşa¬ 
masına ölü, ani insan işleyecek taa çok ilaca - bulamayarak saalıın ucunu. 

Ama onnar hepsi olacek sora. Şindi sü uşaklar sevinürdilür, ani onnarın küüyünü 
geldi uçak, sevinürdilür bu biyaz tarlaya, sallardılar uçaa ellerini, baarardılar, kaçar¬ 
dılar uçaan ardına, auçlardılar bu biyaz fasıl «bombonileri» da atardılar onnarı yuka¬ 
rı. Sevinürdilür ölü, nicü var nicü sevinsin salt uşaklar. Ama onnarın şen gülmelerini, 
keskin seslerini yoktu nicü işitmüü uçaan uuldamasından. 

ADETÇÂ GAGAUZ KAURMASI 

/^) 

agauzların adetçü halk imeklerin arasında kaurma durer birinci erdü. 0 
diil salt gagauz imeesi - o bir cannı adet! 0 adet kalmış taa bizim evelki 
dedelerdün, ani kaurmayı Bucaan kırlarında en ilkin başlamışlar yapmaa, 
aaç ölmemüü deyni. Kaurma çok dayaner, tok tüter, küvet verer. Kaurulmuş yanılan, 
sarıp bişeyü, er içinü dü gömürmişlür, bozulmasınnar deyni. Taa o zamannardan ka¬ 
urma oldu gagauzlarda bir adetçü imek, kapladı sofrada «üst köşeyi», onsuz geçmyer 
bir dü sıra, bir dü konuşmak, bir dü yortu. 

Tradifiyalara görü, kaurma Bucak gagauzlarında oler salt taazü yaanıdan. Bu 
imeeyü yakışer kuzu, koyun, keçi, domuz, sur, tavşam yaanısı. Ama düünnerdü, ku- 
matriyalarda, kalendar yortularında, pomanalarda taa sık kaurma oler koyun yanı¬ 
şından, zerü o en datlı, ilin, saalıına dokunmayan bir yaanı. 

Sıralarda kaurma hazırlamasına ilgilener çok kişi. Adamnar düşünerlür, anğı tok- 
luyu (ya da birkaç toklu) sürüdün seçmüü, olmasın zabun, yaanı bol-bol etişsin sırada. 
Hazırleerlar saçakları, odunnarı, ayırerlar uygun er, sacaa erleştirmüü deyni. Kaurma- 
ya deyni lüüzım büük çaun 25-40 litralık. Küçürek çaun var çoyunda, ama büük - pek 
siireendü. Herbir küüdü var ölü mukayet aylelür, angıları nasıl-nicü bulmuşlar da sa¬ 
tın almışlar o büük, aar, kaavi kırk litralık çaunnardan. Bölü çaun «evdü» siirek razge- 
ler, gezer sıradan sıraya. Kimür kerü lüüzım çok gezmüü, ani bulmaa çaunu. Kullandık¬ 
tan sora da çaunu lüüzım uııtnaa, biyazlatmaa, ayna gibi yalabısın, zerü başka çaunu 
görmeyecün. Taa üstünü anılacan küü içindü nicü sorumsuz, püsür hem haylaz! 

Yaklaştıynan sıra, adamnar o hayvanı, angısım seçtilür, getirerlür evü da sorerlar 
aşçıkaylara, nezaman kesmüü onu. Avşamdan ya da erkendün keserlür hayvanı, 











erleştirerlâr yaanıları. Kaurmaya gider salt taazâ yaanı. Koyerlar içinâ biyaz ceeri da, 
kara çeri dâ, böbrek tâ, ani taa datlı olsun deyni, ama salt diil sıralarda. Sıralarda kaur¬ 
maya girer pak yaanı. Adetçâ gagauz kaurmasına suvan da, koku da koyulmeer - salt 
tuz. «Taazâ yaanıya bişey diil lazım, onun kendi dadı var», - ölâ söleerlâr ihtar adam- 
nar. Ama büünkü gündâ koyerlar kara biber hem suvan. Bir sıra bilâ gaga uzlar koyma- 
yaceklar sofraya sırada dünkü kaurmayı! Kaurma pişiriler yortu günü, ani olsun taazâ. 

Adamnar pek dikkatlıca olerlar, kesârkân hayvanı, ani yaanıya tüü yapışmasın, 
zerâ yaanılar yıkanmeer. Yaanılar kıyıler büük-büük, zerâ, kaurularkan, eriyeceklâr, da 
sora pek daaler kaurma. Maanacılar da hemen bunu hesapalaceklar. Genâ laf olacek 
küü içindâ! Taa becerikli aşçıkaylar, koyaceyykan etleri çauna, ütülerlâr biraz onna- 
rı yalında, ani razgelmesin tüü hem dâ daalmasın kaurma. Kaurma tuzlandıktan sora 
büük, uzun odun kaşıklan karıştırıler, ama sora birtaane kapaklaner da dürtülmeer 
pişincesinâ, pişer dâ enikunu ateştâ. Yapışarsa dibinâ - «yaktık yayı!» Tuzlamaa kaur- 
mayı baalaner salt bir kişi: ya aşçı ya da bir oturuşmuş karı. Tuzunu lââzım razgetirmââ, 
zerâ sora bela başına alacan, aylan gözlerini çıkaraceklar! İnsanın arasında da hep işi- 
dilecek, ani sıra geçti islââ, ama kaurma tuzlucaydı ya da tussuzcaydı! Kaurma - imek- 
lerin arasında kraldır. Onu hepsi bekleer sofrada, kaurmayı bitkidâ getirerlâr - haşla- 
cık, kokulu, kızarılmış. Bir dâ dadı yoksa - musaafrlerin kesiler koraşı. Sayıler, ani sıra 
biraz bozulmuş! Saadıçları da küstürecân. Ama kaurma gözâl olduysa - ozaman hep¬ 
si şen! Hererdân işidiler: «Kaurma pek datlı, eriyer aazında. Yakışer mı bizâ taa bir far- 
firicik getirâsiniz?». Musaafrlâr da hesapalerlar, farfirilâr sık-sık mı konuler osa siirek 
mi. Genâ ya metetmeyâ, ya da maanaya sebep olacek! Ama siirek, anğı sırada kaurma 
olmeer. Tüterâk, sıcak kaurma hızlı süpürüler çanaklardan. Açarsan aazını başka erâ, 
kaurmayı datmayacan! Güzün ya da yaklaşarkan kış yortulan, küülerin içindâ ba ora¬ 
da, ba burada işidiler keskin domuz sesleri. İnsan keser domuzları, ani kışın olsun ne 
imââ. Adetçâ ölâ kuruldu, ani domuz kesmesi hep bir yortu ayledâ. Bu yortuda da her- 
zaman taazâ kaurma yaperlar. Birdâ-ikidâ ateş tütünü duyuler aullarda, kaurma koku¬ 
su daaler bütün küüyün içinâ. Ama kaurmayı kimsey imeer yalnız! Senseleyi, dostları, 
komşuları çaarerlar kaurma imââ. Çok sıra soruşa «Nereyi gidersin?» işidersin cuvap: 
«Kaurma imââ». Kaurmayı kimsey kaçırmeer, onun kokusu çeker hepsini. Kâr çaarma- 
san da kimseyi, hep okadar komşular, dostlar, senseledân birkimsey, ani çoktan sana 
uuramadıydılar, duyarsaydılar kaurma kokusunu, mutlak uurayaceklar, soraceklar saa- 
lıım hem kefini. Burada taa üstünâ kaurmanın yamsora bir flcan duruk, turna gözü gibi 
şarap teklif edeceklâr. 0 beterâ onnar, kimdâ var taazâ kaurma - pek saygılı hem sevgili 
olerlar bu günü. «Nesoy bunnar hepsi duydular kokuyu?» - şaşerlar domuzu kesennâr. 
Bu kokuyu var mı nicâ duymamaa? Onu saklayamayacan. «Kaurma cızırdeer - musaa- 
fir fıyıldeer!» - giilüşerlâr insanın arasında. Adam kesârsâ hayvan, yaparsa kaurma da 
çarmarsa dostunu - küsü dâ var nicâ olsun! Toplanıp büük sürülârlân tombarlak sof¬ 
ranın dolayında, angısına koyerlar bir büük çanak kaurmaylan, bir çanak turşuylan, bir 
kana da şarap - dostlar gülüşüp-şakalaşıp üfleerlâr kaurmayı. 

Bölâ konuşmakta imâk sansın taa da tatlı. Büük-büük kızarılmış, pişmiş kendi 
suyunda yaanılar titirerlâr yaayın içindâ. İstârseydiniz bilmââ gerçek taazâ etin dadı¬ 
nı, dadın gagauz kaurmasından, atıştırın bir turşu dolma biber hem için bir filcan şa¬ 
rap. Ozaman duyacenız gagauzun güçlü olduunu. Bölâ adetçâ gagauz kaurması. Bu¬ 
yurun sofraya! Bereketli olsun! 














